Nedelja za doniranje respiratora | Nova Ekonomija\nU protekloj nedelji veliki broj kompanija donirao je novac za kupovinu respiratora i neophodne medicinske opreme ili na drugi način pomogao zajednici i građanima Srbije. Šta su kompanije preduzele od početka zdravstvene krize, pogledajte ovde.\nKompanija je i u ovim teškim vremenima stala uz državu, uz naše lekare, naš narod, navodi se na sajtu kompanije. "Gotovo 20 godina Mozzart deli i dobro i zlo sa građanima koji su prepoznali našu opredeljenost da, osim toga što smo lideri u onome čime se bavimo, budemo društveno odgovorna kompanija, i poklanjaju nam poverenje. Zbog toga osećamo i dužnost i obavezu da, koliko možemo, pomognemo onima kojima je pomoć najpotrebnija, ali i čitavoj zajednici u kojoj poslujemo", istakao je Borjan Popović, direktor Korporativnih komunikacija kompanije Mozzart.\nUNICEF je mobilisao sve raspoložive resurse kako bi odmah pružio podršku naporima Vlade Republike Srbije u borbi protiv korona virusa. Poručeno je 50 respiratora, zaštitna oprema i higijenski paketi u vrednosti preko $500,000. Zahvaljujući ličnim donacijama zaposlenih u Nordeusu uz podršku osnivača kompanije, nabavljamo 15 respiratora. A uz finansijsku podršku Phi Academy, Vojvođanske banke, redovnih donatora i UNICEF-ove ambasadorka Ane Ivanović, dodatnih 35 respiratora. U toku sledeće nedelje očekuje se prvi deo isporuke zaštitne opreme - maski, zaštitnih odela, vizir naočara i rukavica za zdravstvene radnike, a biće isporučen i prvi kontingent od 1,700 higijenskih paketa za najugroženije porodice sa decom.\nAIK Banka uplatila je Republičkom fondu za zdravstveno osiguranje 28 miliona dinara za kupovinu 10 respiratora, u cilju suzbijanja epidemije izazvane virusom COVID – 19. Ovi respiratori će, nadamo se i verujemo, pomoći svima koji se u ovom trenutku bore za svoj život. Zato pozivamo sve kompanije da se priključe i pomognu u ovoj krizi, kako bi zajedno pomogli onima kojima je sada to najpotrebnije i što pre ispratili COVID-19 iz naše zemlje, naveli su u saopštenju.\nRaiffeisen banka je donirala novac za nabavku 10 respiratora za bolnice u Srbiji koje leče naše građane, "Donacijom za kupovinu 10 respiratora, želimo da pružimo preko potrebnu pomoć zdravstvenom sistemu u ovom trenutku. Ovim se pridružujemo partnerima iz privatnog sektora jer su borba sa vremenom, solidarnost i humanost najbolji mogući način za očuvanje zdravlja i života što većeg broja naših građana", izjavio je Zoran Petrović, predsednik Izvršnog odbora Raiffeisen banke.\nTelekom Srbija donirala 20 miliona dinara zdravstvu\nKompanija Merkator odazvala se pozivu Srpske pravoslavne crkve u Ljubljani i obezbedila sendviče, vodu i poslastice, kao i doručak pred put za 400 srpskih državljana koji na osnovu dogovora koji su postigle slovenačka vlada i Vlada Srbije stižu danas u Srbiju. Reč je o našim državljanima koji su se vraćali iz skandinavskih zemalja, zemalja Beneluksa, Nemačke, Češke, Slovačke i Austrije, a koji nisu imali boravišnu vizu u Sloveniji.\nEliksir Grupa donirala je 30 miliona dinara za nabavku respiratora i medicinske opreme za podršku zdravstvenom sistemu Srbije. Eliksir Grupa sredstva je uplatila Republičkom fondu zdravstvenog osiguranja, koji će namenu odrediti prema prioritetima I potrebama. Solidarnost i odgovornost su u ovim danima najvažniji. Ova donacija znači više šanse za spasavanje života ljudi, više stabilnosti za naš zdravstveni sistem i podršku zdravstvenim radnicima. Eliksir grupa, preko Eliksir Fondacije, koja je članica Srpskog filantropskog foruma nastavlja društveno odgovorni i humanitarni angažman i u narednom periodu\nImlek i Direktna Banka donirale sredstva za respiratore\nKompanija Imlek i Direktna Banka su se među prvima odazvale pozivu Vlade Republike Srbije i obezbedile sredstva za nabavku 10 respiratora potrebnih za lečenje pacijenata sa najtežim oblicima bolesti Covid-19. Respiratori, njih sedam koliko je obezbedila kompanija Imlek i tri koje je donirala Direkna Banka, biće raspoređeni u zdravstvene centre širom Srbije. Odgovornost Imleka ogleda se i u činjenici da je kompanija rasporedila zaposlene u proizvodnji za rad u smenama kako bi tržište uobičajeno snabdevala mlekom i mlečnim proizvodima, dok ostali zaposleni rade od svojih domova, a sve u cilju zaštite njihovog zdravlja, kao i zdravlja čitave zajednice.\nDajući punu podršku borbi protiv virusa COVID-19 i našim zdravstvenim radnicima, koji u ovim kriznim trenucima čine sve kako bi se obezbedila održivost zdravstvenog sistema, UNIQA osiguranje doniralo je 5 miliona dinara za nabavku respiratora i druge neophodne medicinske opreme. U danima koji su pred nama, ovi uređaji bukvalno znače život. Finansijsku pomoć u cilju podrške zdravstvenom sistemu Srbije, UNIQA je realizovala u saradnji sa Republičkim fondom za zdravstveno osiguranje.\nŽivimo u izazovnim vremenima u kojima su solidarnost i zajednički napori od presudne važnosti da pobedimo u borbi sa daljim širenjem virusa Covid19. Kompanija HEINEKEN Srbija podržava građane Srbije donacijom u iznosu od 12 miliona dinara za kupovinu respiratora kako bi pomogli najugroženijima. “Saosećamo se sa svima koji su pogođeni ovom bolešću i upravo zato smo odlučili da doniramo sredstva za dodatne respiratore u našim bolnicama. Radujemo se budućim druženjima i okupljanjima koja će sigurno doći i to mnogo brže ukoliko smo svi odgovorni i solidarni”, poručio je Nikos Zois, direktor kompanije HEINEKEN Srbija.\nKompanija Nelt donirala je 240.000 eura Republičkom fondu zdravstvenog osiguranja za nabavku 10 respiratora za lečenje najtežih oblika bolesti Covid 19, dok je Neoplanta koja posluje u sastavu Nelt Grupe poklonila robu u vrednosti od 6.000.000 dinara kao deo paketa za akciju pomoći za 173.000 Beograđana starijih od 65 godina sa najnižim penzijama\nNectar donira 5 miliona dinara za nabavku testova\nIndustrija mesa Matijevic doo Novi Sad donirala je 100.000 eura Republičkom fondu za zdravstveno osiguranje za nabavku neophodne medicinske opreme i podršku naporima medicinskog sistema u situaciji u kojoj se danas Srbija nalazi. Takođe, Industrija mesa Matijević je donirala i 50 tona osnovnih životnih namirnica za Grad Novi Sad i sve javne službe koje doprinose funkcionisanju i na taj način podržala napore celokupnog sistema u cilju sprečavanja širenja virusa COVID 19.\nKompanija PS Fashion među prvima je počela da šije i donira zaštitne maske kao pomoć u borbi protiv suzbijanja širenja zaraze COVID-19. PS Fashion je donirala 300 zaštitinih maski Asocijaciji centara za porodični smeštaj. Maske su poklonili NURDOR-u u Beogradu, Kragujevcu, Nišu i Novom Sadu kao i bolnici, dečjem dispanzeru, komunalcu, vodovodu, civilnoj zaštiti i trude se da ovaj spisak bude što duži. Količina za doniranje zaštitnih maski je ograničena (10 000). Pre svega, zaštitne maske namenjene su i poslate ustanovama od javnog značaja. Naši zaposleni marljivo rade na tome da u najkraćem mogućem roku obezbede materijal i sašiju što više, navode u PS Fashion.\nNovopazarska DEKA JEANS sašila i donirala 1.500 maski\nTekstilna kompanija iz Novog Pazara DEKA JEANS sašila je i donirala 1.500 komada zaštitnih maski za zdravstvene ustanove i javna preduzeća u svom gradu. U toj firmi su za Novu ekonomiju naveli da je trećina namenjena "Gradskoj čistoći", još trećina za Dom zdravlja Novi Pazar, kao i da će sledeću turu od 1.500 zaštitnih predmeta donirati ustanovama u Beogradu. Prema rečima zaposlenih u DEKA JEANS-u, najviše maski u sledećoj turi biće poslato na Institut za ortopedsko-hirurške bolesti "Banjica".\nGrupa MOL započela je novu proizvodnju sredstava za dezinfekciju ruku i površina kako bi nadoknadila nedostatak ovih sredstava za zaštitu od virusa bez recepta. Dnevna proizvodnja u Mađarskoj iznosi 50.000 litara, a toliko će se proizvoditi u INA-inim pogonima u Hrvatskoj, saopštila je kompanija. Proizvodnja je pokrenuta i u Slovačkoj, gde će se dnevno proizvoditi 6-8.000 litara proizvoda. Proizvođač maziva i član grupe MOL Lub ponovo je pokrenuo proizvodnju linije za pranje vetrobranskog stakla u postrojenju Almasfuzito u samo sedam dana. Postrojenje radi 24 sata, sedam dana u nedelji u tri smene, proizvodeći dnevno količinu od 50.000 litara toliko traženih sredstava - pomažući MOL-u da poboljša svoje napore u borbi protiv posledica virusa corone.\nMilenijum osiguranje - Zdravlje i odgovornost\nUsled aktuelne situacije sa korona virusom u našoj zemlji i proglašenja vanrednog stanja, kompanija „Milenijum osiguranje“ a.d.o., preduzela je mere zaštite svojih klijenata i zaposlenih u skladu sa preporukama državnih i zdravstvenih institucija, u cilju prevencije i sprečavanja daljeg širenja virusa „Covid -19“. Tokom rada pod izmenjenim okolnostima, korisnicima osiguranja usluge su dostupne putem online i telefonskih servisa i mogu ostvariti bez odlaska u ekspozituru. Počev od 23. marta, ekspoziture i prodajne kacelarije Milenijum osiguranja će raditi radnim danima u skraćenom režimu, od 9 do 14 časova. Rokovi za prijavu štete se produžavaju do normalizacije situacije u celoj zemlji. Od brojnih usluga dostupnih bez odlaska u ekspozituru, izdvajamo sledeće mogućnosti: Zahtevi za ponudu i obnovu osiguranja http://mios.rs/kontakt/, broj telefona 011/7152-300, office@milenijum-osiguranje.rs. Prijava štete bez odlaska u ekspozituru https://stete.milenijum-osiguranje.rs/pls/apex_insur5/f?p=123:300, putem telefona: 011/7152-300.\nCarGo usluga će biti potpuno besplatna za sve medicinske radnike, izjavio je direktor kompanije CarGo Technologies Vuk Guberinić na konferenciji za medije ispred Kliničkog centra u Beogradu. Nova funkcionalnost aplikacije CarGo „Medical“ svim zdravstvenim radnicima, lekarima, medicinskim sestrama i tehničarima i drugim zaposlenima u zdravstvenim ustanovama omogućiće potpuno besplatno korišćenje CarGo usluge svakoga dana od posla do kuće i obrnuto. Nova funkcionalnost će postati aktivna već danas za Android korisnike, a zbog neophodnih odobrenja u narednim danima i za Ajfon korisnike. Besplatna CarGo usluga moći će da se poruči jednim klikom na „Medical“ opciju u aplikaciji, a prilikom ulaska u automobil potrebno je samo da zdravstveni radnik pokaže svoju identifikaciju. Za korišćenje usluge neophodno je da zdravstveni radnici imaju instaliranu CarGo aplikaciju na svom telefonu.\nKompanija Generali Osiguranje Srbija omogućila je klijentima koji se trenutno nalaze u inostranstvu i ne mogu da se vrate u zemlju, produženje polisa putnog osiguranja. Neophodno je samo pozvati Kontakt centar putem brojeva telefona +381 11 222 0 555 ili 0800 222 555 (besplatan broj za pozive iz Srbije) i obavestiti nas o detaljima polise.\nPutno osiguranje je od velike važnosti za svakog ko boravi u inostranstvu. Ukoliko tokom trajanja pandemije i proglašenog vanrednog stanja boravite u inostranstvu, važno je da znate šta putno osiguranje pokriva u ovakvoj situaciji i kako ga možete produžiti iz inostranstva. Polisa putnog UNIQA osiguranja pokriva bolničko i vanbolničko lečenje naših građana za vreme boravka u inostranstvu nastalo usled iznenadne bolesti ili nesrećnog slučaja. Standardni paket putnog osiguranja, pokriva troškove lečenja u inostranstvu do iznosa od 30.000 evra. Izuzetak su epidemije i pandemije proglašene na teritoriji na kojoj korisnik osiguranja boravi. To znači da, ukoliko se tokom boravka u inostranstvu desi iznenadna bolest ili nesrećni slučaj, za aktiviranje putnog osiguranja korisnici su u obavezi da pozovu UNIQA Centar za pomoć (na fiksni broj: +381 11 36 36 955 ili Viber broj: +381 63 36 75 99) koji potom klijenta upućuje u najbližu zdravstvenu ustanovu. Ukoliko se utvrdi da je klijent oboleo od korona virusa, dalji zdravstveni tretman se vrši u skladu sa zdravstvenim protokolom zemlje u kojoj osiguranik boravi.\nKompanija Henkel donirala 185 tona proizvoda Crvenom krstu\nKompanija Henkel Srbija podržala je akciju pomoći koju su organizovali Privredna komora Srbije i Grad Beograd za 176.000 Beograđana starijih od 65 godina čije su penzije manje od 30.000 dinara. Tom prilikom, kompanija je donirala Crvenom krstu više od 185 tona svojih proizvoda, te tako pružila pomoć najstarijim sugrađanima koji su u svojim domovima tokom trajanja karantina.


BEOGRAD: „Sonjin septembar” u Kinoteci - Fondacija Srpski legat\nBEOGRAD: „Sonjin septembar” u Kinoteci\n10 sep 2018 Sanja Vukovic\nUkoliko volite filmove u kojima je neke od svojih najboljih uloga odigrala Sonja Savić, onda Jugoslovenska kinoteka ove nedelje ima pravi događaj za vas.\nUmetnička galerija Nadežda Petrović već petu godinu zaredom priređuje manifestaciju Sonjin septembar, kao baštinik legata glumice Sonje Savić. Ove godine, povodom desete godišnjice Sonjine smrti, manifestacija se održava u Jugoslovenskoj kinoteci u Beogradu.\nManifestacija počinje otvaranjem multimedijalne izložbe Sonja Savić: devojka iz grada, u organizaciji Umetničke galerije Nadežda Petrović, u utorak, 11. septembra u 19 sati, u zgradi Jugoslovenske kinoteke u Uzun Mirkovoj 1. Izložbu će otvoriti reditelj Milutin Petrović.\nIste večeri, od 20:30 sati, projekcijom filma Živeti kao sav normalan svet Miše Radivojevića, počinje retrospektiva igranih filmova Sonje Savić, koju priređuje Jugoslovenska kinoteka.\nVoljom Sonjine majke, Mikaine Savić, Umetnička galerija Nadežda Petrović iz Čačka od 2011. godine brine o umetničkoj zaostavštini Sonje Savić. Od 2013. godine, ustanovljena je neformalna manifestacija pod nazivom Sonjin septembar. Do sada je u mesecu Sonjinog rođenja i smrti (Čačak, 15. septembar 1961 – Beograd, 23. septembar, 2008), održano nekoliko izložbi, filmskih projekcija, predavanja, radionica, koncerata, otvorena rekonstruisana Spomen-soba u Sonjinoj kući u Donjoj Gorevnici kod Čačka, i pokrenuta inicijativa za osnivanje Multimedijalnog centra Sonja Savić. Takođe, ustanovljena je i specijalna nagrada na Festivalu novog filma i videa Alternative, koja nosi ime Sonje Savić. Multimedijalna izložba Sonja Savić: devojka iz grada do sada je gostovala u desetak gradova u Srbiji i okruženju, a ove godine, dopunjena postavka izložbe biće postavljena u Jugoslovenskoj kinoteci, od 11. do 28. septembra. Takođe, u zgradi Jugoslovenske kinoteke (Uzun Mirkova 1), od 11. do 16. septembra, ova renomirana ustanova prirediće retrospektivu igranih filmova u kojima je Sonja ostvarila neke od svojih najboljih uloga i tako podsetiti publiku na veliku zvezdu jugoslovenske i srpske kinematografije i značajnu autorku alternativnog i eksperimentalnog filmskog i video stvaralaštva.\nFOTO: PRESS Jugoslovenska kinoteka\nIZVOR: Red Info Portal http://redinfoportal.com/Kultura/7437–sonjin-septembar-u-kinoteci\nRođen je glumac Dobrica Milutinović


EVO KADA SU BEBE NAJSLAĐE I OKO KOG MESECA – Najbolje Zanimljivosti\nEVO KADA SU BEBE NAJSLAĐE I OKO KOG MESECA\nBebe nisu baš uvek slatke – konačno je društveno prihvatljivo to reći. Studija čiji su rezultati objavljeni u magazinu “Evolucija i ljudsko ponašanje” pokazala je da su bebe odraslima najslađe oko šestog meseca, što je naučnike iznenadilo jer su očekivali da će najslađe biti najmlađe bebe.\nNaučnici kažu da se “slatke” karakteristike poput krupnih očiju i bucmastih obraza razvijaju kako bi se u odraslima probudio zaštitnički instinkt koji će bebama osigurati preživljavanje. Odgovor na pitanje zašto se ove karakteristike razvijaju tek oko šestog meseca mogao bi da se nalazi u nekadašnjoj visokoj stopi smrtnosti novorođenčadi – bolje je bilo da se roditelji kasnije vežu za dete kako ne bi teško podneli njegovu eventualnu smrt. Naučnici takođe kažu da je u redu ako roditelji od prvog dana nemaju osećaj ljubavi jer se veza sa detetom razvija i raste kasnije.\nPrevious MAME MNOGO GREŠITE !Ukoliko ovo radite detetu dok se igra u parku prestanite !\nNext Lekari savetuju: Nakon carskog reza porodilje bi trebalo da žvaću žvaku evo i zašto


Borenović: Nepotrebno i štetno za BiH jednostrano pokretanje revizije tužbe\nPredsjednik Partije demokratskog progresa (PDP) Branislav Borenović ustvrdio je danas da će član Predsjedništva BiH Bakir Izetbegović “snositi krivičnu odgovornost, ako bude podstrekivao nelegalne, nelegitimne i jednostrane aktivnosti” u vezi s mogućom revizijom tužbe BiH protiv Srbije.\nSmatra da je “nepotrebno i štetno za BiH jednostrano i vaninstitucionalno najavljeno pokretanje revizije tužbe BiH protiv Srbije za agresiju i genocid, jer je poznato da za to ne postoji nijedan novi argument”.\nKaže i da će reakcija PDP-a biti snažna da bi pokušali zaustavili kreiranje vrlo ozbiljne krize koja je najavljena, kao najveća nakon “Dejtona“. Tvrdi da Softić nema legitimitet bh. agenta u Međunarodnom sudu pravde u Hagu, koji treba da odluči da li će prihvatiti reviziju tužbe “koja nema legitimitet Predsjedništva BiH”.\nNakon sjednice Predsjedništva PDP-a, Borenović je na pres-konferenciji u Banjoj Luci kazao da se mora “staviti tačka na veliku zloupotrebu prošlosti, emocija i određenih dešavanja iz proteklog perioda”.


Beta 25. juna 2019. 16:35\n„Sve aktivnosti Ministarstva usmerene su ka ostvarivanju uslova potrebnih za normalan život svih stanovnika Srbije, što podrazumeva i pomoć zaposlenima u centrima za socijalni rad kao i korisnicima njihovih usluga“, kazao je on na predstavljanju rezultata treće faze projekta „Osnaživanje centara za socijalni rad na teritoriji Srbije“, saopštilo je Ministarstvo.\n„Time su postavljene osnove za reorganizaciju posla u svim centrima za socijalni rad na teritoriji cele Srbije u celokupnom sistemu socijalne zaštite“, rekao je ministar.\nKako je naglasio, naredna, četvrta faza, podrazumevaće primenu predloga mera za poboljšanje socijalne zaštite, kao i infrastrukturne radove u centrima za socijalni rad sa istim ciljem.\nPodseća se da je projekat uradjen uz podršku ambasade Kraljevine Norveške, koju je sprovela Kancelarija Ujedinjenih nacija za projektne usluge (UNOPS).\nOn je naveo da ovaj projekat pre svega prepoznaje potrebu da se onima koji pružaju pomoć takodje pruži podrška i obezbede bolji uslovi za rad, jer će na taj način gradjani Srbije, kojima je pomoć neophodna, sigurno dobijati kvalitetniju uslugu.KOMPLETAN VIDEO MATERIJAL MOŽETE PREUZETI OVDE


LG AI VEŠ MAŠINA SA DIRECT DRIVE MOTOROM USKORO DOSTUPNA KORISNICIMA – LG OLED club\nHomeVESTILGLG AI VEŠ MAŠINA SA DIRECT DRIVE MOTOROM USKORO DOSTUPNA KORISNICIMA\nLG je odličnu mašinu sa prednjim punjenjem učinio još pametnijom,\nčime pruža novi nivo pogodnosti korišćenja potrošačima u Evropi\nLG Electronics (LG) proširuje dostupnost svojih inovativnih mašina za pranje veša sa prednjim punjenjem i ThinQ AI na bazi Direct Drive™ tehnologije na većinu evropskih tržišta do kraja godine. Sa prednostima AI DD™, nove mašine za pranje veša u stanju su da pruže dubinsko a nežno čišćenje utvrđivanjem težine i karakteristika tkanina koje se peru kako bi pružile brže i bolje rezultate.\nAI DD tehnologija kompanije LG koristi mogućnosti koje pruža big data na osnovu dvadeset hiljada informacija koje se tiču upotrebe mašine za pranje veša i primenjuje podešavanja na osnovu količine i osetljivosti odevnih predmeta koji se peru u cilju pružanja najoptimizovanijeg ciklusa pranja. To garantuje izuzetno čist veš svaki put sa dodatnom prednošću smanjenja za 18 odsto štete koja se nanosi odeći, čime se produžava njen život.*\nFunkcija TurboWash™ 360 kompanije LG pruža pogodnost kraćeg vremena utrošenog na pranje veša bez kompromisa u pogledu čistoće, time što za samo 39 minuta završava kompletan ciklus pranja. Pritom, 3D Multi Spray takođe pomaže da se odeća opere za manje vremena puštanjem mlazova vode u četiri različita pravca istovremeno zarad intenzivnije borbe protiv fleka. Klijenti mogu uštedeti još više vremena kombinovanjem LG AI DD mašine za pranje veša sa mašinom LG MiniWash koja staje direktno ispod nje i formira TWINWash™ sistem koji omogućava pranje dve količine veša istovremeno.\nSvojom dugotrajnošću i efikasnošću koju zahtevaju klijenti u Evropi, LG AI DD mašine za pranje veša pružaju energetski razred A+++-50 odsto dobrim delom zahvaljujući inverter tehnologiji kompanije LG sa garancijom od deset godina. Zarad dodatne pogodnosti korišćenja, LG AI DD mašinama za pranje veša može se upravljati pomoću glasovnih komandi sa povezanog zvučnika koji koristi veštačku inteligenciju, a takođe se mogu kontrolisati i pratiti pomoću mobilne aplikacije ThinQ.\n„Spoj ThinQ AI i dokazane Direct Drive tehnologije kompanije LG pruža klijentima prednosti bez presedana u razvoju mašina za pranje veša u proteklom veku”, izjavio je Song Dae-hjun, predsednik kompanije LG Electronics Home Appliance & Air Solution. „Upravo je ova vrsta inovacija neophodna kako bi se zadobila srca i umovi evropskih potrošača koji očekuju samo najbolje od svojih kućnih uređaja”.\nNa štandu kompanije LG u Hali 18 Messe Berlin tokom sajma IFA 2019 (od 6. do 11. septembra), LG će pružati interaktivan doživljaj igrom koja demonstrira moć AI DD i način na koji on pruža optimizovane rezultate pranja na zanimljiv i zabavan način. Saznajte više tako što ćete pratiti aktivnosti kompanije LG na sajmu IFA na društvenim medijima pod heštegom #LGIFA2019.\n#LGIFA20193D Multi SprayAI DDDirect DriveIFAIFA 2019Song Dae-hjunThinQ AITurbowashTWINWash


Ajnadžić i Bukvić potpisali ugovor u beskamatnom finansiranju privrednika – FENA-BIZ\nHome Kompanije Ajnadžić i Bukvić potpisali ugovor u beskamatnom finansiranju privrednika\nAjnadžić i Bukvić potpisali ugovor u beskamatnom finansiranju privrednika\nSARAJEVO, 1. augusta (FENA) – Načelnik Općine Centar Nedžad Ajnadžić i predsjednik Uprave Bosna Bank International d.d. Sarajevo Amer Bukvić potpisali su danas ugovor o poslovnoj saradnji, odnosno finansiranju privrednih subjekata.\nZa kreditnu liniju BBI Banka će obezbijediti 6,2 miliona KM, dok će Općina Centar učestvovati sa 100.000 KM za subvenciju dijela profitne marže. Maksimalni iznosi finansiranja, sa profitnom maržom 0 posto, koji mogu biti maksimalno do sedam godina, iznose 300.000 KM po privrednom subjektu.\nKako je kazao načelnik Ajnadžić, danas se otvara obećana kreditna linija koja će biti podrška privrednicima na teritoriji Općine Centar.\n– U pitanju je kreditna linija koju subvencionira Općina Centar, a pravna lica će dobiti sredstva bez profitne marže, odnosno 0 KM. U pitanju je okvirna suma od 6,2 miliona KM, što je značajno veći iznos u poređenju s prethodnim godinama. Ovo je direktna i indirektna podrška privredi na teritoriji Općine, želimo ovakvu prakse podržati u sinergiji sa svim nivoima vlasti – izjavio je Ajnadžić.\nNaglašava da se na ovaj način privlače investicije, unapređuje poslovni ambijent i stvaraju novi poslovi i vrijednosti.\n– Pozivamo pravna i privredna lica koja ispunjavaju uslove da se prijave i zapošljavaju mlade ljude sa Općine Centar i šire – dodao je načelnik.\nBukvić ističe da je ovo odlična inicijativa za privredu, te da je saradnja Općine i BBI banke odličan primjer uspješne saradnje i javno – privatnog partnerstva.\n– Prvi cilj naše banke je razvoj preduzeća i jačanje ekonomije unutar BiH. Mi se u ovakve inicijative uključujemo u punom kapacitetu. Ovo je u suštinu uspjeh za našu privredu. Spremni smo u narednim godinama iznos za ovaj projekt povečati tri, pet ili deset puta. Na ovaj način utičemo na monetarni ambijent u BiH jer pravimo pritisak na tržištu da se kamatne stope smanje i time stvaramo bolji ambijent za razvoj i jačanje bh. firmi – izjavio je Bukvić.\nDodaje da će preduzeća biti finansirama s novčanim iznosima do 300.000 KM, na rok povrata od 12 do 84 mjeseca, a pozvao je mlade ljude da pokrenu svoje poslove, umjesto da čekaju zaposlenja.\nAjnadžić je najavio da će Općina Centar iduće godine na tenderski poziv tražiti najmanje deset miliona KM za beskamatne poticaje za privredu, a bit će pokrenuta i linija za beskamatno finansiranje stanova za mlade sa grejs periodom od godinu dana na rok do 20 godina.\n– Bankama ćemo ponuditi da budu naši partneri na osnovu javno-privatnog partnerstva i da budu investitori u nekim izuzetno bitnim projektima kao što je Marijin Dvor iza SCC-a, sportsko-rekreacioni kompleks Vranjače na Soukbunaru, stadion Koševo, domovi za penzionere i drugi – zaključio je Ajnadžić.\nPotpisan ugovor o grantu za izgradnju dionice na Koridoru Vc\nBevanda: Nakon što je proračun usvojen u Predsjedništvu, sljedeći korak je PSBiH


Ministar državne uprave i lokalne samouprave Branko Ružić posetio Požarevac\nMinistar državne uprave i lokalne samouprave Branko Ružić posetio je Grad Požarevac i Braničevski okrug.\nNa konferenciji za medije, koja je održana ovim povodom, ministar Ružić je rekao da Grad Požarevac upravo radi ono što Vlada Republike Srbije promoviše kada je u pitanju modernizacija i tendencije da svi servisi prema građanima budu mnogo dostupniji, jednostavniji i da pomognu krajnjem korisniku. On je još pohvalio saradnju lokalne samouprave i resornog ministarstva. Ružić je najavio i Centralni registar stanovništva koji će ujediniti 13 elektronskih evidencija koje sada vode različite institucije, tako da će se na centralizovan način omogućiti mnogo brža razmena podataka, kao što su državljanstvo, izvod iz matične knjige rođenih, umrlih, venčanih…\nGradonačelnik Grada Požarevca Bane Spasović rekao je da je akcenat grada osiguranje poljoprivrednika, a da je na lokalnoj samoupravi da uradi projekat i konkuriše. Spasović je nagovestio i uređenje trgova u Požarevcu, u pitanju je nekadašnja bašta kafane Čikoš i Trg Radomira Vujovića, gde bi trebao poseban akcenat da se stavi na dečija igrališta.\nNačelnik Braničevskog upravnog okruga Aleksandar Đokić rekao je da očekuje da današnji dolazak ministra Ružića donese konkretne rezultate, kako u novim investicijama, tako i u ostvarivanju prava građana kad su u pitanju prava koja ostvaruju u lokalnim samoupravama.


Simović: Kuća voća i nova fabrika vode dodatni impuls razvoju opštine i sjevera | Analitika - Informativni Portal\nSimović: Kuća voća i nova fabrika vode dodatni impuls razvoju opštine i sjevera\nIzgradnja Kuće voća u Andrijevici jedan je od kapitalnih projekata Vlade čijom se realizacijom stvara ambijent za razvoj preduzetništva i lokalne ekonomije na području ove opštine i šire sjevera Crne Gore, što će rezultirati otvaranjem novih radnih mjesta i novih mogućnosti za značajan broj stanovnika.\nObjavljeno: 25. 07. 2018 - 15:21\nOvo je danas ocijenio potpredsjednik Vlade za ekonomsku politiku i finansijski sistem i ministar poljoprivrede i ruralnog razvoja mr Milutin Simović koji je prilikom radne posjete Andrijevici obišao radove na izgradnji Kuće voća, kao i fabrike za flaširanje vode u Sjenožeti.\n“Kada se u malom gradu kakav je Andrijevica grade dvije nove fabrike, to je zadovoljstvo za sve nas i ohrabrenje za građane ove opštine, a dobra poruka i za ostale lokalne samouprave ovog regiona kojim putem da orjentišu svoje lokalne ekonomije”, istakao je Simović.\nNakon obilaska gradilišta Kuće voća i razgovora sa predstavnicima izvođača radova, on je izrazio zadovoljstvo što realizacija kapitalnog projekta ukupne vrijednosti 1,33 miliona eura, teče dobrom dinamikom. On je izrazio uvjerenje da će ovakvom dinamikom radova biti utrošeno i više od planiranih 510 hiljada eura iz budžeta za ovu godinu i da će projekat biti završen u planiranom roku.\nU Kući voća, kako je planirano, obavljaće se otkup, prerada i pakovanje voća i proizvoda od voća. Kako se radi o voćarskom kraju u kome se prije svega uzgaja jagodasto voće (malina, aronija, borovnica), šljiva i jabuka, izgradnja ovog objekta će dodatno doprinijeti razvoju voćarstva u ovom kraju. Voćari će dobiti mogućnost boljeg plasmana, ostvarivanja dodate vrijednosti kroz preradu, a time i mogućnosti za širenje proizvodnje i ostvarivanje većih prihoda. Ujedno, kroz poslovanje Kuće voća, biće dostignuti potrebni standardi kvaliteta i bezbjednosti hrane, potrebni za bolju poziciju naših voćara na tržištu.\nSimović je kazao da je ideja da kroz Kuću voća i druge pogone koji će biti izgrađeni u međuvremenu, budemo spremniji za izazove koje stoje pred plasmanom svježeg voća na tržištu. Imali smo izazovnu godinu, u kojoj smo zahvaljujući snažnom partnerstvu pojedinih odgovornih lokalnih samouprava - Andrijevice, Bijelog Polja i Mojkovca, i Ministarstva poljoprivrede reagovali i stabilizovali tržište. Siguran sam da smo svi zajedno poslali poruku vrijednim malinarim i svim voćarima da nema odustajanja, da idemo u sadnju novih zasada. Jedan od tih odgovora je Kuća voća koja će biti mjesto koje će svojim savremenim prerađivačkim i skladišnim kapacitetima omogućiti da se sačuva i valorizuje rad vrijednih domaćina i izdašni darovi prirode ovoga kaja“, poručio je Simović.\nKuća voća biće skladno uklopljena u prirodni ambijent, a činjenica da se vrijedan privredni objekat gradi na lokaciji nekadašnje vojne kasarne, prema riječima Simovića, ima posebnu simboliku. Vjerujem da kao što je vinski podrum Šipčanik u Podgorici nezaobilazna adresa na turističkom vinskom putu, tako i Kuća voća može i vjerujem da hoće biti nezaobilazna adresa na agroturističkoj mapi Andrijevice i šireg područja sjevera.\nSimović je izrazio i zadovoljstvo dinamikom realizacije radova na gradnji fabrike za flaširanje kvalitetne vode koje realizuje koncesionar vodoizvorišta u Sjenožiti, sa investicijom u iznosu od 1,5 miliona eura. Ističući da se kroz izgradnju ukupno šest minihidroelektrana na andrijevačkim rijekama mudro valorizuje vodni potencijal ovog kraja u dijelu energetike, Simović je kazao da i nova fabrika za flaširanje vode ide u pravcu valorizacije tih potencijala, što će konkretno obezbijediti još oko 20 novih radnih mjesta.\nDobrom domaćinu nije teško pomoći\nNa posebnom sastanku potpredsjednika Vlade i ministra poljoprivrede sa predsjednikom Opštine Andriejvica Srđanom Mašovićem istaknuto je da će Vlada nastaviti sa pružanjem finansijske i svake druge vrste podrške, kako bi se na području ove opštine razvili novi razvojni projekti.\nPotpredsjednik Simović čestitao je lokalnoj samoupravi na domaćinskom odnosu i podsticanju investicija i preduzetništva.\n“Dobrom domaćinu nije teško pomoći. Andrijevica je, upravo, najbolji primjer domaćinskog i odgovornog odnosa u kreiranju povoljnog ambijenta za valorizaciju izdašnih potencijala ovog područja.\nKontinuirana podrška Vlade, koja će u narednom periodu biti još izdašnija, upravo zbog ovakvog odnosa lokalne samouprave, će se usmjeravati za realizaciju razvojnih potencijala u sektoru poljoprivrede, šumarstva – drvoprerade, energetike i turizma.\nMjera našeg zajedničkog uspjeha biće nova radna mjesta, nove preduzetničke inicijative i novi kvalitet života svih građana Andrijevice.\nPosebno je pozitivno istaknuta inicijativnost lokalne samouprave Andrijevice da u partnerstvu sa Ministarstvom poljoprivrede pomogne otkup ovogodišnjeg roda malina. Ocijenjeno je neophodnim i da se intenzivira informisanje poljoprivrednih proizvođača o mogućnostima podrške kroz IPARD program, kako bi se maksimalno iskoristila značajna raspoloživa sredstva EU, ubrzao razvoj i konkuretnost poljoprivrednih gazdinstava, i otvorio značajan broj novih radnih mjesta u tom sektoru.


Zadrugama 700 milona dinara bespovratno - AgroSmart\nMinistar Milan Krkobabić izjavio je nedavno da je zadrugama u Srbiji ove godine namenjeno 700 miliona dinara bespovratnih sredstava. On je novinarima pre početka sastanka na kojem je razmatrana završna verzija Programa podrške zadrugama, rekao da će sredstva dobiti oko 70 postojećih i novoformiranih zadruga u Srbiji.\n„Oni koji formiraju nove zadruge mogu da računaju na 7,5 miliona dinara pomoći za kupovinu mehanizacije, osnovnog stada i višegodišnjeg zasada.\nPostojeće zadruge dobiće do 15 miliona dinara, a složene zadruge 60 miliona dinara“, kazao je ministar. On je naveo da će ove godine biti nastavljen i koncept pomoći složenim zadrugama u okviru projekta „500 zadruga u 500 sela“.\n„Definišemo novi program pomoći razvoju zadrugarstva Srbije koji je veoma bitan za domaćine odnosno poljoprivrednike koje pozivamo da se prijave na budući konkurs“, naveo je Krkobabić.\nMinistar je najavio da će u narednom periodu program podrške zadrugama biti detaljno prezentovan zadrugarima u Srbiji. „Uskoro krećemo po regionima i opštinama u našoj zemlji, a u saradnji sa Odborom za selo Srpske akademije nauke i umetnosti (SANU) i zadružnim savezima Srbije i Vojvodine“, rekao je Krkobabić. Dodao je da će u 2019. godinu“ u prvi plan biti stavljene specijalizovane zadruge„.\nPredsednik Odbora za selo SANU Dragan Škorić ocenio je da je neophodno da srpska sela „ponovo počnu da žive“, odnosno da se sadašnje stanje u tim mestima promeni. „Želimo da pomognemo zadrugama koje se bave intenzivnom proizvodnjom odnosno stočarstvom, voćarstvom, povrtarstvom, vinogradarstvom, kao i prehrambenom industrijom u seoskim sredinama“, naveo je on. Škorić je kazao da mladi ljudi koji žive u velikim gradovima u Srbiji treba da se vrate selima i mestima u kojima su rođeni. „Bitno je da omogućimo korišćenje svih resursa, njiva, livada i pašnjaka u Srbiji“, rekao je Škorić.


Četvrti dan Evropske nedelje istraživača\nČetvtog dana manifestacije nastavili smo sa programima. Juvelirska radionica “Motivi iz našeg kulturnog nasleđa u izradi nakita” na kojoj su posetioci pravili nakit sa učenicima iz Škole primenjenih umetnosti. Na radionici “Informa... Opširnije\nCentralni dan manifestacije – “NOĆ ISTRAŽIVAČA”\nCentralnog dana pod nazivom “NOĆ ISTRAŽIVAČA” u CSU Šabac održano je 11 programa od ukupno 21 koliko je realizovano za pet dana trajanja Evrospke nedelje istraživača. Kroz realizaciju niza radionica i predavanja od ponedeljka do petka ... Opširnije\nPoseta učenika Ekonomsko-trgovinske škole iz Požarevca Parku nauke\nDeca iz srednje Ekonomsko-trgovinske škole iz Požarevca, 6. oktobra posetili su u okviru svoje ekskurzije naš Park nauke. Program obilaska park uvek započinjemo projekcijom filma u velikoj sali Centra za stručno usavršavanje, potom uz pratnju na�... Opširnije\nPoseta učenika iz OŠ “Sveti Sava” iz Beograda Parku nauke\nDeca iz OŠ “Sveti Sava” iz Beograda, 10. oktobra posetili su u okviru svoje ekskurzije naš Park nauke. Program obilaska park uvek započinjemo projekcijom filma u velikoj sali Centra za stručno usavršavanje, potom uz pratnju naših mladi... Opširnije\nPoseta učenika OŠ “Petar Drapšin” iz Turije šabačkom Parku nauke\nDeca iz OŠ “Petar Drapšin” iz Turije, 13. oktobra posetili su u okviru svoje ekskurzije naš Park nauke. Program obilaska park uvek započinjemo projekcijom filma u velikoj sali Centra za stručno usavršavanje, potom uz pratnju naših mladih stru... Opširnije\nPočetak celodnevne nastave u CSU Šabac sa decom iz Jelenče\nNa početku nove školske godine, a u cilju poboljšanja kvaliteta obrazovno-vaspitnog rada u CSU Šabac je počelo održavanje Celodnevne nastave. Prva celodnevna nastava održana je u petak, 5. oktobara, a u poseti su nam bili predškolci i osnovci iz ... Opširnije\nOdržan sastanak sa direktorima u susret konferenciji Mreže\nU ponedeljak, 15. oktobra u CSU Šabac održan je sastanak sa direktorima osnovnih i srednjih škola iz Šapca na temu predstojeće Konferencije Mreže regionalnih i Centara za stručno usavršvanje Srbije koja će se održati u Vrnjačkoj banji od 13. do... Opširnije\nTokom ovogodišnjeg 63. Sajma knjiga koji traje od 21. do 28. oktobra 2018. godine, na poziv Centra za promociju nauke i njihovm štandu u Hali 2a, u petak 26. oktobra predstaviće se i Centar za stručno usavršavanje sa Parkom nauke. Ovogodišnji saja... Opširnije\nPoseta osnovaca iz Lazarevca Parku nauke\nDeca iz Lazarevca su 20. oktobra 2018. godine posetila u okviru svoje ekskurzije naš Park nauke. Program obilaska park uvek započinjemo projekcijom filma u velikoj sali Centra za stručno usavršavanje, potom uz pratnju naših mladih stručnih vodič... Opširnije\nRadionica “Borba protiv narkomanije” OŠ “Stojan Novaković”\nU četvrtak 25. oktobra 2018. godine učenici OŠ “Stojan Novaković” su predvođeni školskim psihologom održali radionicu pod nazivom “Borba protiv narkomanije” kako bi svojim vršnjacima, njima 70, ukazali na važnost ove teme.... Opširnije


Vlada FBiH preko kompanije Medimpeks nabavlja 500.000 ruskih vakcina :: Semberija INFO ::\nSARAJEVO - Sjednica Vlade Federacije Bosne i Hercegovine je završena, a odlučeno je da će kompanija “Medimpeks” nabaviti 500.000 “Sputnik V” vakcina.\nNakon dužeg zasjedanja ad hok tkijela za nabavku vakcina u Federaciji BiH i kraćeg zasjedanja Vlade FBiH odlučeno je da se u ovom trenutku ide u nabavku vakcine sa firmom Medimpedž, a da u narednom periodu budu uključene i druge veledrogerije koje danas nisu uspjele dostaviti kompletnu dokumentaciju, piše klix.ba.\nVlada FBiH je naložila Zavodu za javno zdravstvo da s “Medimpeksom” iz Vogošće već sutra potpišu ugovor, a “Medimpeks” ima rok od tri radna dana da dostavi 100.000 vakcina “Sputnik V”. Ukoliko ovaj ugovor bude potpisan sutra, vakcine bi u Federaciji BiH trebalo da budu najkasnije do ponedjeljka.\nUgovor sa ovom firmom obuhvata ukupno 500.000 vakcina koje bi trebalo da dostave u narednom periodu. Banka preko koje bi trebalo da idu akreditivi je vjerovatno Šparkase.\nS obzirom na to da do danas mnoge kompanije nisu dostavile kompletnu dokumentaciju koja je Zavodu potrebna kako bi bio sklopljen ugovor za nabavku vakcina, odlučeno je da ad hok tim nastavi pregovore i sa tim kompanijama.\nNa stolu je bilo i moguće odlaganje odluke o sklapanju ugovora do petka, no u ovom momentu hitnosti to nije bila najbolja opcija.


Stoltenberg razgovarao sa poljskim predsednikom o migrantskoj krizi - 09.11.2021, Sputnik Srbija\nStoltenberg razgovarao sa poljskim predsednikom o migrantskoj krizi\nGeneralni sekretar NATO-a Jens Stoltenberg saopštio je da je sa poljskim predsednikom Andžejem Dudom razgovarao o situaciji na poljsko-beloruskoj granici i... 09.11.2021, Sputnik Srbija\n„Razgovarao sam sa predsednikom Andžejem Dudom o ozbiljnoj situaciji na poljskoj granici. Upotreba migranata od strane Belorusije kao hibridne taktike je neprihvatljiva. NATO je solidaran sa Poljskom i našim saveznicima u regionu“, napisao je Stoltenberg na Tviteru.O razgovoru Dude i Stoltenberga saopštio je i portparol kancelarije poljskog predsednika Jakub Kumoh.„Upravo je održan razgovor poljskog predsednika Andžeja Dude i generalnog sekretara NATO-a Jensa Stoltenberga. Tema je očigledna: napad režima (predsednika Belorusije Aleksandra) Lukašenka na poljsku granicu. To su za sada svi detalji“, naveo je Kumoh.On je dodao da saveznici u Alijansi izražavaju svoju podršku Poljskoj.Državni granični komitet Belorusije u ponedeljak je saopštio da je velika grupa migranata iz zemalja Bliskog istoka i Afrike krenula ka belorusko-poljskoj granici. Uveče je Služba saopštila da je situacija sa migrantima na granici i dalje izuzetno napeta: više od dve hiljade izbeglica, uključujući mnogo žena i dece, zaustavilo se ispred poljske ograde na graničnoj liniji. Poljske snage bezbednosti ih ne propuštaju, a migranti su pokušavali da prođu kroz postavljenu bodljikavu žicu koja služi kao prepreka.U poslednje vreme Litvanija, Letonija i Poljska javljaju o rastu broja privedenih ilegalnih migranata na granici sa Belorusijom. Beloruski predsednik Aleksandar Lukašenko izjavio je da Minsk više neće obuzdavati priliv ilegalnih migranata u zemlje EU – zbog sankcija Zapada za to nema ni novca ni snage.\nsvet, nato, poljska, belorusija, granica, migranti, migrantska kriza na belorusko-poljskoj granici\nGeneralni sekretar NATO-a Jens Stoltenberg saopštio je da je sa poljskim predsednikom Andžejem Dudom razgovarao o situaciji na poljsko-beloruskoj granici i izrazio solidarnost Alijanse sa Poljskom.\n„Razgovarao sam sa predsednikom Andžejem Dudom o ozbiljnoj situaciji na poljskoj granici. Upotreba migranata od strane Belorusije kao hibridne taktike je neprihvatljiva. NATO je solidaran sa Poljskom i našim saveznicima u regionu“, napisao je Stoltenberg na Tviteru.\nO razgovoru Dude i Stoltenberga saopštio je i portparol kancelarije poljskog predsednika Jakub Kumoh.\n„Upravo je održan razgovor poljskog predsednika Andžeja Dude i generalnog sekretara NATO-a Jensa Stoltenberga. Tema je očigledna: napad režima (predsednika Belorusije Aleksandra) Lukašenka na poljsku granicu. To su za sada svi detalji“, naveo je Kumoh.\nOn je dodao da saveznici u Alijansi izražavaju svoju podršku Poljskoj.


Košarkaši Zvezde ubedljivo poraženi u Barseloni - Studio B\nKošarkaši Zvezde ubedljivo poraženi u Barseloni\nKošarkaši Zvezde ubedljivo poraženi u Barseloni Beta\nSportSport Pocetna 10. 03. 2018. 00:04:00\nKošarkaši Crvene zvezde ubedljivo su izgubili večeras u gostima od Barselone sa 54:88 (12:17, 12:28, 25:17, 5:26), u utakmici 25. kola Evrolige.\nNajefikasniji u ekipi Zvezde bio je Tejlor Ročesti sa 13 poena, a Ognjen Dobrić postigao je 10, i to su jedina dva igrača beogradskog tima sa dvocifrenim brojem poena.\nSvi igrači Barselone koji su ulazili u igru su se upisali medju strelce, a najefikasniji je bio Pau Ribas sa 18 poena i šest asistencija. Peteri Koponen postigao je 16 poena, a dobru partiju prikazao je i Ante Tomić sa 16 poena, šest skokova i četiri asistencije.\nBarselona je od početka vodila i kontrolisala utakmicu, Zvezda je u drugoj četvrtini serijom od 5:0 uspela da se primakne na 16:21, ali je Barselona uzvratila serijom 7:0 posle „zakucavanja“ Ante Tomića, koji je tom prilikom slomio tablu, zbog čega je utakmica bila prekinuta oko 10 minuta.\nKada je utakmica nastavljena, španska ekipa, koju predvodi bivši trener Zvezde Svetislav Pešić, nastavila je seriju i poenima Koponena, Ribasa i Adrijena Moermana poluvreme završila sa 21 poenom prednosti, 45:24.\nŠpanski tim je sa dobrom igrom nastavio i u drugom poluvremenu, imao je 26 poena prednosti (54:28), ali je posle toga stao, što je Zvezda iskoristila, pa se na kraju treće četvrtine primakla na 13 poena zaostatka, posle „trojke“ Džejmsa Feldina za 49:62.\nBarselona je posle toga zahvaljujući dobrom skoku i šutu za tri poena uspela da vrati veliku prednost, koja je tri minuta pre kraja iznosila 32 razlike, 82:50. Posle toga, prve poene crveno-belih iz igre u poslednjoj četvrtini postigao je Dobrić.\nZveza je u četvrtoj četvrtini postigla samo pet poena.\nZvezda ima 10 pobeda i 15 poraza na 11. mestu na tabeli, a Barselona je pretposlednja na tabeli skorom od osam pobeda i 17 poraza.\nU narednom kolu 15. marta, Zvezda će u Beogradu igrati protiv Valensije, a Barselona će u Atini igrati protiv Olimpijakosa.\nOne Response to “Košarkaši Zvezde ubedljivo poraženi u Barseloni”\nmart 10, 2018 u 8:37 pm\nnemamo tim koji igra dobru odbranu mogli sa ovim i u f8 ali losa taktika odbrane nas je dokusurila antic nema prava da kritikuje jer nije pokazo nista za sta je doveden sutira trojke kao da je bek u odbranu nije na mestu a da ne govorim i o o stalim pojedincima..ne svima neki su odradili svoj posao..trener najgori u tom lancu koji se raspao


Predstavljen planski dokument namenjen mladima\nOpština Kula će uskoro usvojiti jedan važan planski dokument, koji treba da stvori povoljniji ambijent za sve mlade ljude u opštini Kula. Reč je o akcionom planu za mlade sa posebnim akcentom na zapošljavanje, koji ukazuje da mladi ne smeju ostati u situciji bez šanse za zaposlenjem i kreiranjem svoje društvene uloge.\nTim povodom je danas u maloj sali Skupštine opštine Kula održan sastanak Komisije za izradu Lokalnog akcionog plana na kojem su osim članova ovog radnog tela, učestvovali i predsednik opštine Kula, Damjan Miljanić, pomoćnik Pokrajinskog sekretarijata za sport i omladinu, Dragan Milić i direktor Regionalne razvojne agencije Bačka, Aleksandar Sofić. Finalni dokument je predstavio Darko Milanković, projekt menadžer RRA Bačka. On je ukazao na prioritetne oblasti rada sa mladima u naredne dve godine, koje treba da realizuje Kancelarija za mlade opštine Kula, u saradnji sa akterima omladinske politike.\nPrema rečima Miljanića usvajanjem ovog planskog dokumenta biće učinjen značajan iskorak ka sistemski uređenoj i prihvaćenoj brizi o mladim ljudima.\nDragan Milić je napomenuo da će jedan od prioriteta resornog sekretarijata u narednom periodu biti formiranje omladinskih klubova, te da postoji mogućnost da se u skladu sa tim sanira crvenački bioskop.


SDA Zenica: Grad Zenica mora učiniti više za poboljšanje položaja penzionera - Zenicablog\nStranka demokratske akcije Zenica daje punu podršku zahtjevima penzionera koji su danas svoje nezadovoljstvo iskazali mirnim protestima u Zenici. Vlada Federacija BiH je uradila dobar posao, stabilizirala Fond PIO/MIO, uredovala isplatu i u konačnici u više navrata vršila povećanje penzija, ali iznos penzija još uvijek nije dostatan za dostojanstven život.\nSDA je u izbornoj platformi “Za jaku Zenicu” za Lokalne izbore 2020. godine značajnu pažnju posvetila položaju penzionera, predlagajući uvođenje 13. penzije koja bi se penzionerima s minimalnim penzijama isplaćivala iz gradskog budžeta. To je samo jedna od naših mjera za poboljšanje položaja penzionera i smatramo da ovo mora biti jedna od ključnih politika svih nivoa vlasti, pa i lokalnog, gradskog nivoa.\nPROČITAJTE I: Bašić: Mi iz ZDK mnogo više dajemo nego što nam se vraća raspodjelom, zakinuti smo za desetke miliona\nStoga, pozivamo Grad Zenica da sagleda mogućnosti da kroz socijalne programe pomogne najugroženijim kategorijama penzionera, a jedan od načina je da Gradsko vijeće razmotri i usvoji brojne inicijative i strateške projekte za bolji život penzionera iz našeg programa “Za jaku Zenicu”.\nTagoviStranka demokratske akcije Zenica


Bruxelles traži od svih država EU DNK testiranje mesa - Klix.ba\nZbog skandala sa konjskim mesom\nBruxelles traži od svih država EU DNK testiranje mesa\n13.2.2013. u 22:01\nEvropska komisija je u srijedu zatražila od svih država članica Evropske unije da prakticiraju DNK testiranje proizvoda na bazi goveđeg mesa, zbog skandala u vezi s konjskim mesom u zamrznutim gotovim jelima.\nKomisija preporučuje svim državama članicama da prakticiraju DNK kontrolu proizvoda koji sadrže goveđe meso, izjavio je povjerenik za zdravlje i potrošače Tonio Borg, nakon sjednice evropskih ministara u Bruxellesu.\nBorg je izrazio želju da se prva serija testiranja provede u martu i da prvi rezultati budu objavljeni polovinom aprila.\nOn je zatražio od Evropske komisije da što prije razmisli o deklaracijama na proizvodima na bazi govedine na kojim bi bilo navedeno porijeklo mesa.\nEvropski policijski ured Europol treba da koordinira kriminalne istrage koje se provode u nekim zemlajma EU-a, kako bi se utvrdilo odakle dolazi prevara koja je dovela do korištenja konjskog mesa umjesto goveđeg.\nAfera je izbila prošle sedmice kada je u Velikoj Britaniji otkiveno da lazanje marke Findus sadrže konjsko meso dok je na deklaraciji pisalo "govedina".


Švajcarski program finansirao projekte koje su predlagali gradjani Srbije\nBeta 6. aprila 2021. 15:45\nĆuprija, Trstenik, Užice i Vlasotince su prve četiri lokalne samouprave koje su završile sve infrastrukturne projekte koje su predložili njihovi gradjani i od Vlade Švajcarske dobili donaciju u ukupnom iznosu nešto višem od četiri miliona dinara, saopšteno je danas.\nTe lokalne samouprave ukupno su završile 33 infrastrukturna projekta koja su u njihovoj nadležnosti, a koje su gradjani predlagali.\n„Vlada Švajcarske je sve ove projekte podržala u iznosu od 30 do 40 procenata od ukupnog novca koje je izdvojila opština. Na taj način želimo da osnažimo lokalne samouprave da što više uključuju gradjane u to kako se troši novac iz investicionog dela budžeta opština. To je inače i njihova zakonska obaveza od polovine 2018. godine“, rekao je Branislav Milić koji učestvuje u švajcarskom programu „Reforma poreza na imovinu“ koji sprovodi ovaj projekat.\nIzgradnja dečjih igrališta je bila želja gradjana u svim opštinama, kao i sportskih terena i uredjenje parkova i šetališta.\n„Do kraja aprila svoje infrastrukturne projekte trebalo bi da završe i opštine Mali Zvornik, Topola, Ljubovija i Bojnik, i one će takodje dobiti donaciju Vlade Švajcarske u iznosu nešto većem od četiri miliona dinara“, rekao je Milić.\nU drugoj polovini 2021. godine počinje nova faza programa „Reforma poreza na imovinu“ i tada će i ostale lokalne samouprave u Srbiji imati priliku da se prijave za bespovratnu pomoć koju je obezbedila Vlada Švajcarske za projekte koje predlože njihovi gradjani.


Medojević: Insistiramo na usvajanju tužilačkih zakona\nPokret za promjene (PzP) insistiraće na usvajanju tužilačkih zakona, jer od toga zavisi kuda će dalje da se kreću procesi u Crnoj Gori, ocijenio je lider te stranke Nebojša Medojević\nMedojević je ponovio da poslanici PzP-a neće glasti ni za jedan zakon u Skupštini, pa ni za budžet, dok ne budu usvojeni tužilački zakoni.\n“Iako se usvoje ovi zakoni naš glas za budžet zavisiće koliko je taj budžet kompatibilan sa programom Demokratskim frontom (DF) i PzP-om i našim obećanjima biračima“, rekao je Medojević agenciji MINA.\nKako je kazao, Vlada nije ekspersta, ni ne stranačka, “već manjinska politčka Vlada demohrišćanske partije i URA-e”.\nOn je rekao da je DF jedinstven da treba da se glavni specijalni tužilac Milivoje Katnić, kao, kako je dodao, ključna tačka zaštite interesa crngorske mafije, DPS-a, braće Đukanović, odatle hitno makne.\n“Veza između Đukanovića, Katnića, Lazovića i Medenice onemogućavala je bilo kakav krivični postupak za korupciju i veliki kriminal, i mnogim izvještajima piše da nema rezultata u borbi protiv visoke korupcije“, kazao je Medojević.\nPrema njegovim riječima, nova vlada to nije najbolje shvatila.\n„Ili nije htjela, smjela ili ima neki dogovor sa takozvanim zdravim jezgrom u Demokratskoj partiji socijalista (DPS) koju predvodi Duško Marković i za koju očekujemo da će uskoro izaći iz DPS, i kojoj bi se pridružilo sa sedam,osam sadašnjih poslanika DPS-a“, rekao je Medojević.\nOn je kazao da se formiranje te nove političke strukture privodi kraju i da je na pomolu jedan novi politički savez – demohrišćanske partije Zdravka Krivokapića, URA-e, Demokrata i možda još nekih malih struktura.\nMedojević je ponovio da će insistirati na usvajanju tužilačkih zakona, jer, kako je rekao, od toga zavisi kuda će dalje da se kreću procesi u Crnoj Gori.\n„Da li prema političkoj koaliciji Duška Markovića, Krivokapića, Bečića i vlasnika Vijesti, ili će u onom pravcu kako su birači glasali 30. avgusta“, poručio je Medojević.\nOn je rekao ukoliko se napravi prekompozicija nove političke većine, sa Markovićem, Demokratama, URA-om i demohrišćanskom partijom, može doći do toga da se DF eliminiše iz većine.\n„Može se deseti da Krivokapić već sada oko budžeta i tužilačkih zakona nađe većinu za svoje predloge u DPS-u i da zaobiđe DF, jer on apsolutno ne prihvata ništa od DF-a“, rekao je Medojević.\nPrema njegovim riječima, ako ne dođe do toga i ako Krivokapić i kolege koje su dobile većinu na izbora dogovore se oko reformi u tužilaštvu i demontiranju starog režima, onda ide nekim drugim poltičkim tokom.\n„U ovom trenutku ne mogu govoriti o parlamentarnim izborima, ali ćemo za mjesec znati. Ako oni naprave novu većinu neće ići na izbore jer će to biti nova većina za čuvanje DPS-a i postojećeg stanja“, kazao je Medojević.\nOn je poručio da prema ovoj Vladi i zakonski projektima, imaju odnos kao i prema svakoj manjinskoj Vladi.\n„Kada bude usvajanje budžeta mi ćemo spremiti amandmane. Tražićemo da se vrate nadoknade majkama i ako to našim amandmanom ne bude prihvaćeno mi nećemo glasati budžet“, kazao je Medojević.\nOn je rekao da DF nije protiv nekih dogovora i dodao da sa resornim ministrom mogu da nađu neku mjeru i da se dogovore oko nekih amandmana koje su pripremili.\nMedojević je rekao da budžet kasni, a trebalo je prije sedam dana da bude dostavljen poslanicima.\n„Ako ga dostave do 31. marta, nama treba 15 dana da zakažemo sjednicu Skupštine, a dok se izglasa biće kraj aprila. Tako da to i u formalnom smislu pokazuje koliko su nesposobni i nemaju rješenja i ideje kako da rade“, ocijenio je Medojević.\nOn je ponovio da ga Krivokapić nije zvao na sastanak pošto, kako je naveo, sigurno zna da sa njim i PzP-om nema pregovora ni dogovora oko tog pitanja.\n„On me nije ni zvao na sastanak, a poslije kada je završio sastanak sa liderima DF-a, koji su ga vjerovatno pitali zašto me nije zvao, onda me je sekretarica Krivokapića zvala. To je za mene bila uvreda i provokacija“, kazao je Medojević.


Uskoro počinje prodaja stanova za pripadnike snaga bezbednosti u Kragujevcu – RTV SUNCE Arandjelovac\nHome » Aranđelovac » Uskoro počinje prodaja stanova za pripadnike snaga bezbednosti u Kragujevcu\nUskoro počinje prodaja stanova za pripadnike snaga bezbednosti u Kragujevcu\nSPV Lepenica Kragujevac raspisala je javni poziv za prodaju stanova u višeporodičnim stambenim objektima u Kragujevcu.\nKako se navodi, reč je o stanovima u dve stambene zgrade koji su namenjeni pripadnicima snaga bezbednosti, a za koje je Ministarstvo građevinarstva, saobraćaja i infrastrukture izdalo Rešenje o građevinskoj dozvoli 12. februara 2019. godine.\nPravo na kupovinu stanova ostvaruju osobe koje se nalaze na spisku lica kojima je utvrđeno pravo na kupovinu stana pod povoljnijim uslovima. Oni koji nemaju trajno rešeno stambeno pitanje, a koja ostvaruju pravo na kupovinu stana mogu da započnu proceduru kupoprodaje elektronskim putem od 21. novembra 2019. godine u 12 sati, pa sve do 23. novembra u 12 časova.\nNa isti način i u istom periodu mogu se prijaviti i oni koji imaju neodgovarajući stan, a koji ostvaruju pravo na kupovinu stanova pod povoljnijim uslovima.\nPrethodna: Izvoz iz slobodnih zona u Srbiji 2,2 milijarde evra\nSledeća: Dan sećanja na srpske žrtve u Drugom svetskom ratu


DVA METKA U GLAVU NA PARKINGU Aleksandar Šarac, koji je upucan u sačekuši na Ušću, u … | SC Radar\nFri, 30 Oct 2020 05:02:38 +0000\nDVA METKA U GLAVU NA PARKINGU Aleksandar Šarac, koji je upucan u sačekuši na Ušću, u …\nAleksandar Šarac (36) koji je ranjen juče u garaži tržnog centra na Novom Beogradu je, prema poslednjim informacijama i dalje u teškom stanju.\n– On se i dalje nalazi u jedinici intenzivne nege i u teškom je stanju – kažu za “Blic” iz Urgentnog centra. Šarac je juče oko 16 sati ranjen na parkingu u garaži tržnog centra. On se kretao ka svom automobilu kada je u njega, za sada nepoznati napadač, ispalio dva hica u glavu.\nSa teškim povredama odmah prevezen u Urgentni centar, gde se i dalje nalazi u teškom stanju.


Poziv kompanijama za dostavu prijedloga za produženje i izmjene/dopune\nVanjskotrgovinska/Spoljnotrgovinska komora Bosne i Hercegovine, Privredna/Gospodarska komora Federacije BiH i Privredna komora Republike Srpske, pripremaju prijedlog za produženje i izmjene/dopune "Odluke o privremenoj suspenziji i privremenom smanjenju carinskih stopa kod uvoza određenih roba".\nPozivamo Vas da nam do 31.07.2017. godine dostavite Vaše prijedloge tarifnih brojeva sirovina i materijala koje koristite u procesu vlastite proizvodnje, a koje se ne mogu nabaviti na domaćem tržištu u količinama i kvalitetu potrebnom za proizvodnju gotovih proizvoda.\nU skladu sa zahtjevom Ministarstva vanjske trgovine i ekonomskih odnosa BiH, molimo da nam na zvaničnom memorandumu Vaše firme u posebnom dopisu, dostavite sljedeće podatke:\n- Kontakt informacije (naziv firme, ID, broj telefon, email, adresa, broj zaposlenih, kapacitet proizvodnje);\n- Puni naziv proizvoda prema Carinskoj nomenklaturi iz 2017 – tarifni broj na 10 znakova i iznos (u KM) plaćene carine na navedeni proizvod u 2016. (ukoliko se radi o o novom prijedlogu za uvrštavanju), te količinu uvoza po tarifnom broju za 2016. godinu;\n- Informacije o tome koliko će umanjenje carinskih troškova uticati na Vaše poslovanje kroz eventualno upošljavanje novih radnika, bolju konkurentnost na izvoznim tržištima, nove investicije, argumentovano objašenjenje da se radi o materijalima i sirovinama koji se koriste u vlastitoj proizvodnji, te sve druge informacije koje će opravdati ukidanje ili smanjenje carinske stope,\nna email a.softic@kfbih.com.\nMolimo Vas da imate u vidu da rezervni dijelovi, pomoćni dijelovi, alati i sl., iako služe svrsi finalne proizvodnje, ne mogu biti obuhvaćeni ovom Odlukom.


Po preporuci Štaba za vanredne situacije u Yuri će raditi 50 radnika na 5000 metara kvadratnih – Info Centar Juga\nDanas je gradonačelnik Leskovca i komandant Štaba za vanredne situacije grada Leskovca dr sci. med. Goran Cvetanović u pratnji direktora Opšte bolnice Leskovac dr Nebojše Dimitrijevića, direktorke Zavoda za javno zdravlje Leskovac dr Aleksandre Nikolić, zamenika direktora Doma zdravlja Leskovac dr Časlava Nedeljkovića, načelnika Gradske uprave Leskovac Miloša Cvetanovića, republičkog sanitarnog inspektora dr Jasmine Stanojević, načelnika PU Leskovac Tomislava Ilića, predstavnika MUP-a, Vojske Srbije i Gradske uprave, imao sastanak sa menadžmentom kompanije „Jura“.\nSastanak je organizovan zbog namere južnokorejskog investitora da započne rad sa svim upošljenicima, kojih je oko 2800. Zavod za javno zdravlje Leskovac i Štab za vanredne situacije grada Leskoca uputili su ovoj kompaniji preporuke koje glase: potpuni prekid rada fabrike ili uvođenje minimalnog procesa rada sa maksimalno 50 radnika po proizvodnoj hali površine 5000 kvadratnih metara. S obzirom na to da je rukovodstvo kompanije i pored preporuka želelo da krene sa radom, gradonačelnik Cvetanović je danas sa svojim saradnicima organizovao sastanak kako bi rukovodstvu bile predstavljene posledice ukoliko bi se nastavio proizvodni proces.\nNa sastanku je rečeno da bi, imajući u vidu trenutnu epidemiološku situaciju i zemlji i gradu, početak rada bio problematičan, ali i pogodan za dalje širenje zaraze bolesti COVID-19.\nDirektorka Zavoda za javno zdravlje Leskovac dr Aleksandra Nikolić upoznala je menadžment kompanije sa trenutnim epidemiološkim stanjem u gradu i samoj kompaniji, dok je sanitarni inspektor Jasmina Stanojević istakla da oni kao republički organ mogu da preduzmu odgovarajuće mere. Direktor Opšte bolnice Leskovac dr Dimitrijević upoznao je rukovodstvo sa trenutnim stanjem u bolnici i istakao da bi eventualno širenje bolesti među radnicima kompanije „Jura“ izazvalo probleme u toj ustanovi, ali i u čitavom gradu.\nUpitan od strane menadžmenta da li bi kompanija mogla da za 14 dana nastavi sa proizvodnim procesom, gradonačelnik Cvetanović je rekao da u ovom trenutku nemoguće dati takvu procenu i da se nada da će sve ovo uskoro proći. On je podsetio prisutne na moto komnapije „Jura“ koji glasi:„LJubav prema čoveku, naciji i kompaniji“ i dodao da shvata ekonomski aspekt ove situacije, ali da je zdravlje ljudi na prvom mestu. Istakao je i činjenicu da će, ukoliko kompanija „Jura“ sa 2800 radnika nastavi sa radom, povući i ostale velike kompanije, a iz toga može proizići samo veliki problem. Na sastanku je istaknuto da se ne sme dozvoliti scenario Italije i da, u trenutnoj situaciji, prioretiti jesu i ostaće da se sačuvaju i zaštite ljudski životi.\nGradonačelnik Cvetanović podvukao je da sada svi moramo biti složni, a kad sve ovo prođe, zajedničkim snagama rešiće se sve što jeste i što će biti problematično.\nMenadžment kompanije „Jura“ potvrdio je svoju jučerašnju odluku o prihvatanju mere Zavoda za javno zdravlje Leskovac i Štaba za vanredne situacije grada Leskovca da uvedu minimalni proces rada sa maksimalno 50 radnika po proizvodnoj hali površine 5000 kvadratnih metara.\nNakon sastanka gradonačelnik je okupljenim medijima, koji su ušlu u stari pogon fabrike u uverili se da nema radnika, rekao sledeće:\n„Na samom početku želim da ponovim da mi kao lokalna samouprava nemamo ingerencije nad poslovanjem privatnih kompanija poput „Jure“ i ne možemo imati nikakav uticaj na način na koji oni organizuju proizvodni proces, ali imao sam potrebu da rukovodstvu ukažem na činjenično stanje zbog toga što naši sugrađani ovde rade. Rukovodstvo je insistiralo na tome da imaju veliki broj narudžbina i da moraju da ih isporuče. Ja sam, pre svega kao lekar, ukazivao na probleme i dalekosežne posledice ovog virusa. I uprkos njihovom zahtevu da ponovo započnu rad nakon dve nedelje od danas, ja sam insistirao na tome da će dalji tok poslovanja zavisiti od epidemiološke situacije Srbije i Leskovca. Oni su sve vreme bili pri tome da 50 posto uposlenika nastavi da radi, ali smo na kraju sastanka, nakon sat i po teških razgovora, uspeli smo da se dogovorimo da se od sutra odvija miminumalni proces rada, što znači da će na svom radnom mestu biti samo 50 radnika na 5000 metara kvadratnih uz primenu svih propisanih mera predostrožnosti. Ako se epidemiološka situacija promeni, to će usloviti da preporuke budu rigidnije.“\nNa kraju je Cvetanović apelovao na sve građane sa područja Leskovca i Srbije da na prvo mesto stave zdravlje sebe i svoje porodice jer će na taj način doprineti borbi protiv epidemije virusa korona u našem gradu i državi i savetovao im da iz tog razloga ostanu kod kuće.\nU Srbiji do 15 časova registrovano 2.200 potvrđenih slučajeva COVID 19, preminulo još 7 osoba, ukupno 58\nVAŽNO obaveštenje za privredu i poljoprivredu\n06.04.2020. u 16:18\nVeliko hvala Gradonacelniku Cvetanovicu! Jos jednom je pokazao kako treba da se podrze i zastite gradjani!\nJablanički okrug Leskovac Vesti Vlasotince\nLovac iz okoline Vlasotinca stradao tokom lova\nNovi šef kancelarije OEBS-a u Bujanovcu posetio Medveđu\nU poslednja 24 sata 148 lica sa pozitivnim nalazom u Jablaničkom okrugu\nU Leskovcu otvorena još jedna Kovid ambulanta


Banjaluka: Podrška generalu Mladiću 31. maja – Informer\nCentralni miting podrške haškom optuženiku, generalu Ratku Mladiću biće održan u utorak, 31. maja, u Banjaluci, u organizaciji Boračke organizacije RS (BORS), potvrdio je predjsednik ove organizacije Pantelija Ćurguz. Prije toga, skup podrške biće održan i sutra u Kalinoviku.\n– Dali smo mogućnost i svim opštinskim boračkim organizacijama da u vlastitoj režiji organizuju proteste, ali da preuzimaju odgovornost da to moraju da budu dostojanstvena okupljanja sa jasnim porukama, bez bilo kakvih uvredljivih sadržaja i nečega što bi narušilo časno i ljudsko ime kao što je Ratko Mladić – rekao je Ćurguz posle vanredne sednice Predsedništva BORS.\nPredsednik Predsjedništva Dražan Perendija rekao je da borci zahtevaju da najviše institucije RS odrede advokatske timove za odbranu generala Mladića i svih optuženika iz Republike Srpske pred Haškim tribunalom i Sudom Bosne i Hercegovine.\n– Tražimo da bude formiran fond i odobrena novčana sredstva za odbranu tih ljudi – naglasio je Perendija.\nSenator RS Miroslav Mikeš ocjenio je da eventualne presude generalu Ratku Mladiću i nekadašnjem predsjjedniku RS Radovanu Karadžiću ne bi mogle imati uticaj na Republiku Srpsku.\n– Svaki krivični postupak vodi se protiv pojedinca i samo pojedinac može biti osuđen ako mu bude dokazana krivica – rekao je Mikeš.\nOn je naglasio da Mladić ima pravo da tokom procesa traži pomoć od RS i naveo da bi bivši komandant Glavnog štaba Vojske RS, na primjer, mogao zahtjevati određenu dokumentaciju.\nRukovodilac Tima za koordinaciju aktivnosti istraživanja ratnih zločina i traženja nestalih RS Staša Košarac izjavio je Srni da “događaj poput hapšenja generala Ratka Mladića u RS ne može i nije ni mogao proći bez manifestovanja emocija”.\nOn je podsjetio da je general Mladić zajedno sa cjelokupnim sastavom Vojske RS sprečio još veće zločine i stradanja srpskog naroda tokom rata u BiH. Ponovio je da RS kao deo BiH želi da afirmiše međunarodne standarde i doslednu primenu Dejtona.\n– Hapšenje osumnjičenih za ratne zločine u BiH trebalo je da bude aktivnost koja je morala davno da bude okončana. Međutim, u BiH još postoje strukture koje imaju “zakržljali” karakter i koje nemaju ni spremnost ni sposobnost da prihvate činjenicu da su neki pojedinci iz njihovog naroda činili zločine nad Srbima u BiH – naveo je Košarac.\nSrpska napredna stranka u RS smatra da je hapšenje “đenerala Ratka Mladića od strane režima u Srbiji samo još jedan dokaz činjenice da vlast Borisa Tadića apsolutno nema rešenje kako da popravi katastrofalno stanje u kojem se Srbija nalazi”.\nBanjaluka je juče ujutro osvanula oblijepljena plakatima podrške generalu Mladiću, ali su gradske službe, po nalogu nadležnih, brže-bolje pokidale te natpise.\nTagsbors Čurguz Košarac mladic Mmikeš\nSpektakl nad spektaklima na Wembleyju: Ovo će biti finale decenije!!


RTCG - Radio Televizija Crne Gore - Nacionalni javni servis :: Društvo :: Ministarstvo da se izvini porodici Mandić\nGRUPA NVO 30. 01. 2017. 15:22 >> 14:58 8\nMinistarstvo da se izvini porodici Mandić\nGrupa od 70 nevladinih organizacija i pojedinaca pozvala je Ministarstvo zdravlja da svojim radom i djelovanjem vrati povjerenje u zdravstveni sistem i uvede mogućnost brže reakcije u hitnim slučajevima.\nOni su najoštrije osudili saopštenje Ministarstva zdravlja Crne Gore "Zdravstveni sistem Crne Gore omogućava adekvatnu zdravstvenu zaštitu svim građanima", koje je objavljeno na sajtu tog resora 26. januara.\n„Ovakvo saopštenje Ministarstva je odgovor i reakcija na tada aktuelnu humanitarnu akciju za liječenje trogodišnje djevojčice Selene Mandić i očigledno predstavlja jedini način ‘podrške’ sistema konkretnom slučaju i mnogim drugim slučajevima u kojima je sistem potpuno zakazao, a građani preuzeli njegovu ulogu“, navodi se u reagovanju.\nKako se dodaje, pored svoje inertnosti, i potpunog izostanka bilo kakvog djelovanja koje ima za cilj spas i produženje života, uz adekvatan medicinski tretman i liječenje, „Ministarstvo zdravlja se toliko brine o poreskim obveznicima zahvaljujući kojima njegovi zaposleni i uprava primaju redovnu platu za svoj ne/rad i ne/postupanje, da ih pokušava razuvjeriti i spriječiti u želji i namjeri da možda baš njihov euro može biti presudan, a kompletna odgovornost se pokušava prebaciti na roditelje“.\n„Ističemo da je ovakav dopis sraman, a ujedno i opasan, obzirom na to da omalovažava napore koji se čine i direktno poziva građanke i građane da ne pomažu roditeljima da se bore za svoje dijete, iako je jasno da u našim zdravstvenim ustanovama nisu mogli pravovremeno naći adekvatnu pomoć: ni stručnu ni finansijsku, a moguće ni onu humanu – ljudsku“, navodi se u reagovanju.\nSvaki pojedinac i porodica kojem je neko blizak bolovao ili umro od kancera ili drugih oboljenja, kako je navodi, dobro zna kakvu i koliku zdravstvenu i psihološku pomoć i podršku je dobio od sistema, „izuzev od pojedinih pỏsvećenih zdravstvenih radnika“.\n„Imajući u vidu da ovo nije prva akcija ovakvog tipa, upitno je zašto se reakcija Ministarstva zdravlja pojavljuje u ovom trenutnku i u ovom konkretnom slučaju“, saopštila je grupa NVO.\n„Ali ne možemo a da ne primijetimo da je veličina njihove humanosti kao i težina situacije u kojoj je mala Selena sa svojim roditeljima, izgleda mjera beskrupuloznosti Ministarstva zdravlja, iskazana u pomenutom saopštenju“, navodi se u reagovanju.\n„Postavlja se pitanje ako je zdravstveni sistem toliko efikasan zašto u njemu zdravstvenu zaštitu ne traži većina donosilaca odluka, funkcionera i drugih imućnijih pojedinaca, a na drugoj strani se ne mali broj građana, djece, mladih i odraslih liječi donacijama?!“, ističe se u reagovanju.\n„Zbog svega navedenog, pozivamo Ministarstvo zdravlja da informiše javnost o kreatoru i nalogodavcu ovog saopštenja imajući u vidu da ono nije potpisano i da objasni namjere istog“, kaže se u reagovanju.\nOni su pozvali Ministarstvo dase javno izvini porodici Mandić - Ramusović, a ubuduće da se, kako su naveli, suzdrži ovakve (ne)brige za građane.\nSelena pred najtežim dijelom terapije


"Zemlja, novac, država" Boška Mijatovića u Arhipelagu\n„Zemlja, novac, država“ Boška Mijatovića u Arhipelagu\nTanjug 11. februara 2019. 15:55\nBEOGRAD – Nova knjiga „Zemlja, novac, država“ poznatog ekonomiste i ekonomskog istoričara Boška Mijatovića nedavno je objavljena u izdanju Arhipelaga..\nOvo delo je iz srpske ekonomske istorije koje prati zbivanja na privrednom planu od srednjeg veka do tranzicije na početku XX veka.\nGlavni urednik Arhipelaga Gojko Božović naveo je da je knjiga pisana u formi analitičnih ogleda u kojima autor, između ostalog, govori o ekonomskim prilikama u Braničevskoj oblasti u drugoj polovini XV veka, istoriji srpskog budžeta, o poreskoj politici u Srbiji u XIX i XX veku, o zaštiti i seljaka od finansijskih rizika u nekadašnjoj Srbiji…\nTakođe, autor se bavi novčano kreditnim poslovima Narodne banke Srbije u prve dve godine Prvog svetskog rata, zamenom novca prilikom nastanka Kraljevine Srba, Hrvata i Slovenaca, ekonomskom politikom i konjunkturom u Kraljevini od 1919. do 1925. godine…\n„Na kraju knjige autor ispisuje najcelovitiju istoriju moderne srpske tranzicije“, istakao je Božović, a u toj je tranziciji, napominje autor, Srbija krenula brzim korakom, ali se on tokom vremena usporio pa se zemlja nalazi tek na polovini puta.\nPosebnu pažnju Mijatović u knjizi „Zemlja, novac, država“ posvećuje političkim tumačenjima i zloupotrebama ekonomije i ekonomske istorije.\n„Neki od najznačajnijih tesktova u ovoj Mijatovićevoj knjizi bave se upravo empirijskim, naučnim, istraživačkim i analitičkim preispitivanjem političkim i ideološkim tumačenjima pojedinih događaja ili procesa iz srpske ekononmske istorije, odnosno razlozima zbog kojih su se činjenice povukle pred predrasudama, a naučni argumenti pred ideološkim verbalizmom“, ocenio je urednik.\nPredsednik je Centra za liberalno-demokratske studije. Neke od Mijatovićevih poznatijih knjiga su: „Privatizacija“,“ Ekonomija, politika i tranzicije“, „Duvan i srpska država u XIX veku“, „Pojmovnik liberalne demokratije“ (sa I. Vujačićem i T. Mladenovićem), “ Dva veka Dečanske ulice“, „Srbija na nizbrdici“, „Ilustrovana istorija beogradskih kafana – od Turskog hana do Aero kluba“ (sa B. Belingarom).


U Srbiji počinje primena izmenjenog Zakona o ozakonjenju objekata | Novinska agencija Beta\nJovanović: Beogradska vlast direktan krivac za divlju gradnju\nEKONOMIJA | 01.11.2018 15:15 > 01.11 15:35\nU Srbiji počinje primena izmenjenog Zakona o ozakonjenju objekata\nIzmene i dopune Zakona o ozakonjenju objekata u Srbiji, koje će se primenjivati od 6. novembra, omogućiće da država i lokalna vlast ruše nelegalno izgradjene objekte posle donošenja najčešće drugostepenog rešenja, rekla je danas ministarka gradjevinarstva Zorana Mihajlović.\n"U objektima koji su nelegalno izgradjeni, više neće moći da se obavljaju uslužne aktivnosti. Zato oni koji se nalaze u procesu ozakonjenja, moraju što pre da završe taj postupak jer s takvom nekretninom ne mogu da funkcionišu", kazala je ministarka na konferenciji za novinare u Vladi Srbije.\nPo njenim rečima, gradjani nemaju razloga da grade nelegalno jer je država stvorila sve uslove za brzo i lako dobijanje gradjevinskih dozvola i lokacijskih uslova.\n"U periodu 2015-2018 doneto je 183.000 rešenja o rušenju nelegalne gradnje na osnovu kojih je srušeno 78 bespravno gradjenih objekata u parkovima prirode. Ovim izmenama je još više pooštren postojeći zakon s obzirom na to da je praksa pokazala da na terenu postoje problemi sa ozakonjenjem bespravne gradnje", rekla je Mihajlović.\nOna je kazala da je u prethodne tri godine prihod od taksi za ozakonjenje bio 3,9 milijardi dinara, i da očekuje da u narednih pet godina taj prihod bude 40 milijardi dinara.\n"Kapacitet za primenu izmena i dopuna Zakona o ozakonjenju objekata postoji, jer trenutno imamo više od 1.000 ljudi u jedinicama lokalne samouprave koji su za to zaduženi", dodala je ministarka.\nZamenik gradonačelnika Beograda Goran Vesić rekao je da te izmene predvidjaju da sve gradjevinske inspekcije s lokalnog nivoa budu premeštene na nivo Beograda.\n"Do kraja ove godine gradskim opštinama ćemo vratiti nadležnost za ozakonjenje do 300 kvadrata, a do 800 kvadrata prigradskih opštinama. Ozakonjenje će se vršiti u svakoj gradskoj opštini i sa ciljem da gradjani proces ozakonjenja ostvaruju blizu mesta u kojima žive", kazao je Vesić.\nDodao je da gradjevinske dozvole u Srbiji mogu da se dobiju za 28 dana ako postoje urbanistički planovi.\nPo njegovim rečima, nelegalno izgradjene objekte niko ne kontroliše, a oni koji grade na takav način, ne plaćaju naknadu za gradjevinsko zemljište čime "uzimaju novac od gradjana i opterećuju postojeću infrastrukturu".\nDirektor Republičkog geodetskog zavoda (RGZ) Boško Drašković kazao je da će gradjani imati uvid u stanje nepokretnosti i tako znati da li s njome može da se trguje ili je u toku postupak o ozakonjenju.\n"Ove izmene su bitne i sa aspekta ekonomije. Sada imamo više od dva miliona objekata za ozakonjenje, a to je mrtav kapital. Ako se takvi sistemi ozakone, oni prelaze u aktivan kapital koji gradjani mogu da koriste za hipoteke i druge privredne aktivnosti", kazao je Drašković.


U Meki preselila 53-godišnja hadžinica iz Sarajeva - Portal 072info\n18. Avgusta 2019. Vrijeme objave: 19:20 sati\nNakon zdravstvenih komplikacija, danas je u Meki na Ahiret preselila 53-godišnja hadžinica K.H., saznaje “Avaz”.\nOvu informaciju potvrdili su nam iz Ureda za hadž i umru, kazavši da se radi o hadžinici koja je pripadala grupi hadžija iz sarajevskog muftijstva, a koja je, nažalost, preselila nakon ispunjenja najveće vjerske dužnosti svakog muslimana, hadža.\n– U narednih dva sata vođa ljekarske ekipe imat će više informacija o uzroku smrti – kazali su nam iz Ureda.\nPodsjetimo, ove godine godine iz BiH je na hadž otputovalo 1.680 hadžija, najstariji ima 86. a najmlađi 12 godina.\nInače, Na Međunarodni aerodrom u Sarajevu jučer je iz Medine doputovala prva grupa od 140 hadžija iz BiH, a koji su se živi i zdravi vratili u svoju domovinu nakon obavljanja pete islamske dužnosti – hadža u Meki.\nRedakcija 19. Avgusta 2019. 19. Avgusta 2019.\nRedakcija 18. Avgusta 2019. 18. Avgusta 2019.\nPrva grupa hadžija stigla u BiH: “Velike emocije, čovjek bi se odmah vratio”\nRedakcija 17. Avgusta 2019. 17. Avgusta 2019.\nSvečanost u Sarajevu povodom dana države Katar, Tuki uručen pozlaćeni mač\nMještani Tetova strahuju da ne budu zaboravljeni\nImam iz Zavidovića: Mi ispaštamo zbog njihovih lažnih diploma\nZenica večeras najzagađeniji grad u BiH!


Obnavlja se Narodni muzej u Beogradu › Made-in-Germany.rs\nPočeli su radovi na obnovi Narodnog muzeja u Beogradu, a kako je planirano, trebalo bi da budu završeni u maju 2016. godine.\nMinistar kulture i informisanja Srbije Ivan Tasovac izjavio je posle obilaska depoa Narodnog muzeja, da će tačan iznos novca za obnovu ovog renomiranog beogradskog zdanja, biti poznat nakon usvajanja državnog budžeta za narednu godinu, kao i da su sredstva za obnovu najznačajnijih muzejskih ustanova u Srbiji već obezbeđena. Po njegovim rečima, za obnovu Narodnog muzeja napravljen je projektni zadatak, a biće urađen i glavni projekat, nakon čega će biti raspisan tender za izvođača, prenosi „RTS“.\n– Ne radimo samo građevinsku rekonstrukciju naših najznačajnijih muzeja nego i njihove uloge na početku 21. veka, jer naši muzeji, kao što su Narodni muzej i Muzej savremene umetnosti, imaju ogroman potencijal – rekao je Tasovac i najavio da će u Beogradu 2015. godine gostovati velika reprezentativna izložba ruske avangarde iz Sankt Peterburga, koja će, osim u Beogradu, još biti postavljena jedino u Švajcarskoj i Monte Karlu.\nOn je izvestio i da je sa ruskim ministrom kulture razgovarao o vraćanju jedne stranice „Miroslavljevog jevanđelja“, koja se čuva u Nacionalnoj biblioteci Rusije u Sankt Peterburgu.\nBojana Borić Brešković, direktorka Narodnog muzeja izjavila je da će obnova ove institucije započeti od spoljne fasade i zamene fasadne stolarije, a da će nakon toga biti nastavljeni i unutrašnji radovi. Po njenim rečima, muzej će tokom obnove prva dva meseca i dalje biti otvoren, a zatim će radovi biti nastavljeni bez prisustva javnosti. Ona je objasnila da je deo eksponata ranije izmešten iz Narodnog muzeja, dok će ostala dela ostati u muzeju i tokom rekonstrukcije.\nRekonstrukcija Narodnog muzeja prvi put je najavljena još 2001. godine.


Ključni proces dijalog između Beograda i Prištine\nŠefica pregovaračkog tima Srbije sa EU Tanja Miščević izjavila je da je prilikom posete komesara EU za susedsku politiku i proširenje Johanesa Hana Beogradu poručeno da će Srbija do kraja godine imati otvaranje pregovaračkih poglavlja za pregovore sa EU i dodala da je Srbija apsolutno spremna za otvaranje prvih poglavlja.\nBranimir Stojanović danas u Šilovu\nZamenik premijera Kosova Branimir Stojanović danas će povodom Markovdana zvanično posetiti Šilovo čime će svečano nastaviti akciju potpisivanja donatorskih ugovora za pomoć Eparhiji raško-prizrenskoj, saopšteno je iz njegove Kancelarije.\nVulin predstavio svoj uspeh MMF-u\nMinistar za rad, zapošljavanje, boračka i socijalna pitanja Aleksandar Vulin razgovarao je danas sa predstavnicima misije Međunarodnog monetarnog fonda o racionalizaciji javih preduzeća, smanjenju broja zaposlenih u javnom sektoru, kao i aktivnim merama politike zapošljavanja koje su predviđene za viškove zaposlenih.\nHanu predati Akcioni planovi za poglavlja 23 i 24\nPremijer Srbije Aleksandar Vučić predao je večeras komesaru EU Johanesu Hanu Akcione planove za poglavlja 23 i 24 i istovremeno poručio da je članstvo u EU strateški cilj Srbije, ali da je odluka o otvaranju poglavlja na Briselu.\nCentralna izborna komisija (CIK) Kosova je mesto nastradalog poslanika Srpske liste Velimira Rakića poverila Srđanu Popoviću sa iste liste, izjavio je danas agenciji Beta član CIK-a Nenad Rikalo\nDačić podržava aktivnosti Trilateralne radne grupe\nPredsedavajući OEBS-u Ivica Dačić pozdravlja uspešan početak aktivnosti radnih grupa u okviru Trilateralne kontakt grupe.\nOptužnice za terorizam protiv 32 osobe na Kosovu\nSpecijalno tužilaštvo Kosova podnelo je danas 32 optužnice protiv isto toliko ljudi zbog krivičnih dela povezanih sa terorizmom\n17:07 Maj 17, 2022


Sport za osobe sa invaliditetom u Nišu (VIDEO) - Sportske vesti\n12 Apr, 2020 by South Media\nUključivanje u sport osoba sa invaliditetom u Nišu je sve veće. Više je klubova nego ranije, a činjenica je da se i iz gradskog budžeta izdvaja nešto više para nego ranije. Nosioci razvoja svakako su sportske organizacije koje stručno podupire Fakultet sporta i fizičkog vaspitanja Univerziteta u Nišu, kao i udruženja koja imaju svoje sportske sekcije. Nekoliko klubova, ipak, prednjači…\nStonoteniski klub osoba sa invaliditetom „Nais“ odskače po rezultatima.\nU Nišu je aktivan i Stonoteniski klub osoba sa invaliditetom „Medijana“ koji se delom finansira iz budžeta grada. Najmasovniji klub jeste Plivački akademski klub osoba sa invaliditetom „Delfin“ i njemu je prema predlogu Komisije za sport i Zaključku Gradskog veća namenjeno i najviše para. Takmičari ovog kluba to vraćaju na najbolji mogući način jer redovno donose i medalje sa velikih takmičenja.\nKlub košarke u kolicima jeste i najviše napredovao u prethodnom periodu.\nU prethodnom periodu sasvim solidno pozicionirala se i jedna asocijacija koja već realizuje i meunarodne programe.\nU okviru ovog Erazmus plus projekta dodatno je promovisan jedan novi sport u kojem je izuzetno uspešno Sportsko udruženje u golbalu „Nais“\nIzdvajamo i šahovske klubove, za gluve i nagluve „Nais“ i za slepe i slabovide „Svitanja“, kao i Sportsko društvo gluvih „Nišava“.\nNaši sagovornici slažu se da je sport najbolji lek za povratak osobe u životne tokove nakon doživene traume. Zvog toga je jako dobro što je sve više klubova za osobe sa invaliditetom.\nStručna pomoć postoji, a postoji i odreena finansijska podrška. Za godišnje sportske programe osoba sa invaliditetom iz budžeta za sport izdvaja se direktno nešto više od 4 miliona dinara, što jeste više nego ranije, ali nedovoljno za veliku armiju osoba sa invaliditetom u Nišu i okolini.\nNaši sagovornici ističu da je od izuzetne važnosti za osobe sa invaliditetom da se aktiviraju.\nMedijsku podršku sportski klubovi za osobe sa invaliditetom od ekipe Zone sporta imaće i u narednom periodu….\nLegende malog fudbala oživele duh Majskog turnira (VIDEO)\nLegende u publici, legende na terenu. Majski turnir ne igraju samo najmlađi već i najstariji. Tačnije majstori „petoparca“ koji su


RTCG - Radio Televizija Crne Gore - Nacionalni javni servis :: Fudbal :: Božović: Odlazim na vrijeme, kao gospodin\nIZ CRVENE ZVEZDE 07. 05. 2017. 14:01 >> 14:23 10\nIZ CRVENE ZVEZDE\nBožović: Odlazim na vrijeme, kao gospodin\nDosadašnji trener fudbalera Crvene zvezde Miodrag Božović rekao je danas da je otišao zbog toga što misli da je najodgovorniji za loše rezultate u posljednje vrijeme.\n"Od ovog momenta više nijesam trener Crvene zvezde. To je normalan čin s obzirom na rezultate u posljednje vrijeme, a za koje sam ja najodgovorniji. Trener mora da bude pošten prema sebi i drugima i da na vrijeme ode, kao gospodin", rekao je Božović na vanrednoj konferenciji za novinare.\nZvezda je u subotu izgubila od Voždovca sa 3:2, poslije čega ima tri boda zaostatka za vodećim Partizanom na tabeli Super lige, tri kola prije kraja prvenstva Srbije.\nBožović je Zvezdu preuzeo u junu 2015. i prošle sezone je ekipu ubjedljivo vodio do titule šampiona. Crveno-bijeli su ove bili prvi od početka, ali ih je prestigao "vječiti" rival.\n"Igrači moraju da ovo prihvate kao nešto pozitivno i iz ovoga izadju još jači. Cilj nam je bila dupla kruna, a mislim da nijesmo blizu tog cilja, eventualno možda osvojimo Kup. Moram da napravim stres u ekipi, a to je obično kad trener ode, ekipa može da pravi bolje rezultate. Partizan ove godine igra dobro i ne mislim da će ispustiti ovu prednost do kraja", kazao je Božović.\nOn je istakao da odluku nije želio da donese odmah poslije poraza od Voždovca u subotu uveče, već je sačekao da prenoći.\n"Nijesam mogao da zamislim ovo, ali svejedno je da li čovjek ide tri kola prije kraja ili na kraju. Jednostavno, nijesam optimista po pitanju titule, mada je u fudbalu sve moguće", rekao je Božović.\nTakođe, naveo je da se prijateljski rastao sa čelnicima kluba i da ga nijesu ubjeđivali da ostane jer su "prepoznali da nema razloga" za to.\nPo njegovim riječima, ekipa je u "psihičkom minusu" zbog toga što je bila prva poslije regularnog dijela sezone i nešto je osvojila, a onda je morala ponovo "nešto da osvaja".\n"Ekipa se zamorila. Nijesmo izdržali pritisak koji je u posljednje vrijeme bio na nama", rekao je Božović.\nUpitan da li je, između ostalog, stanje u srpskom fudbalu razlog odlaska, Božović je kazao da ne želi da govori o tome i da "nije na njemu da analizira" i dodao: "Uvijek može bolje, ali neću o tome da pričam".\nOn je naveo da ga igrači "uopšte nijesu razočarali".\n"Ako mi kažete ime jednog koji se nije borio i želio, složiću se. Nivo igre može da se komentariše, ali su svi dali maksimum kada je riječ o borbenosti", dodao je.\nNa pitanje da li se kaje što je doveo nekog igrača, on je uz osmjeh kazao "rekao bih nešto", a potom dodao "nema kajanja".\nBožović je zahvalio ljudima iz kluba "koji su mu omogućili da radi šta je on htio" i istakao da su samo "insinuacije" da je u lošim odnosima sa generalnim direktorom Zvezdanom Terzićem i naveo da je od njega imao 100 odsto podrške.\nUpitan da li bi opet isto sve radio, odgovorio je: "Pametan se čovjek uči na tuđim greškama, a budala na svojim".\nBožović nije mogao da odgovori na pitanje da li bi se vratio da ponovo bude trener Crvene zvezde.\n"Tek sam otišao... Volim Zvezdu, a šta će biti dalje? Hoćemo li biti živi?", rekao je Božović.\nČelnici Zvezde će u toku dana odlučiti ko će privremeno voditi ekipu poslije odlaska Božovića.\nGrofu pet mečeva suspenzije\nGrofova Krila pala u nadoknadi\nGrof ostaje trener Krila Sovjetova\nGrofova Krila izašla iz opasne zone


03.12.2020 22:21 Autor: Agencije\nPredsjednik Srbije Aleksandar Vučić kazao je večeras da je ruska vakcina protiv koronavirusa stigla u Srbiju i da će stručnjaci njihovu ispravnost narednih dana u beogradskom Institutu za virusologiju, vakcine i serume “Torlak”.\nVučić je za Radio-televiziju Srbije rekao da se nada da će Pfizerove vakcine stići do kraja godine, kao i 350.000 vakcina do marta 2021. godine.\nPrema njegovim riječima, vakcine će biti besplatne za sve građane i ponovio da vakcinisanje neće biti obavezno.\nGovoreći o ispravnosti vakcina, srbijanski predsjednik je rekao da su proizvođači iz “važnih svjetskih zemalja” i da “niko nije lud da truje narod”.\nTagovi: Aleksandar Vučić Koronavirus ruska vakcina vakcina\nWHO: Nema dokaza da se virus širi preko površina\nIndija počela ispitivanja vakcine protiv koronavirusa na ljudima\nEksplozivno otkriće: Koja je veza engleskih i srbijanskih desničara, Vučića i stanovitog Miše Vacića?\nFrancuski Le Monde o kriminalnim vezama Vučića i Đukanovića: U ime geopolitike, na ovu su se oči zatvarale\nRuski klubovi domaćini u Srbiji? Vučić je i na to imao komentar\nNakon koronavirusa Kina zabranila da se jedu zmije, slijepi miševi, mravojedi...\nUgledni Times o srpskom derbiju, jadranskom turizmu i statistici: Zašto je Zapadni Balkan toliko pogođen drugim valom korone\nDodik: Zapadne vakcine protiv korone mogu izazvati neplodnost. Ja ću primiti rusku\nPutin samoizolaciju opisao kao 'test' za Sputnik V


Osnivanje ogranka, predstavništva i nerezidentni račun u Srbiji | Zunic Law Firm\nUkoliko ste zainteresovani za proširenje ili preseljenje svog poslovanja u Srbiju, dobra vest za strane državljane predstavlja veliki broj mogućnosti za poslovanje stranih državljana u Srbiji, pri čemu svaku od njih karakteriše skup jedinstvenih karakteristika prigodnih za širok spektar poslovnih planova.\nU skladu sa time, stranim državljanima se na raspolaganju nalaze:\nVeć smo pisali o postupku osnivanja privrednog društva i postupku registracije preduzetnika u Srbiji u našim blogovima Osnivanje firme u Srbiji u 7 koraka i Elektronska registracija preduzetnika.\nU ovom blogu želimo da se usredsredimo na druge mogućnosti za uspostavljanje Vašeg poslovanja u Srbiji, koje biste takođe mogli uzeti u obzir. Iz tog razloga smo odlučili da pružimo više informacija o konceptima osnivanja ogranka, predstavništva i otvaranju nerezidentnog bankovnog računa u Srbiji.\nŠta je ogranak stranog privrednog društva?\nGovoreći o obavljanju delatnosti, pretežna delatnost ogranka može se razlikovati od pretežne delatnosti društva osnivača.\nSlično tome, zastupnik ogranka i zastupnik društva osnivača ne moraju da budu ista lica, već se mogu razlikovati.\nShodno tome, možete slobodno da izaberete da li želite da registrujete istu pretežnu delatnost, kao i društvo osnivač ili različitu pretežnu delatnost kojom će se ogranak baviti.  Takođe, možete da izaberete koje lice će zastupati ogranak. Međutim, u skladu sa Zakonom o privrednim društvima Republike Srbije, pretpostavka je da lice koje je registrovano kao zastupnik ogranka zastupa i društvo osnivača.\nZa razliku od društva osnivača, ogranak nema status pravnog lica, već status organizacione jedinice društva osnivača koja deluje u ime i za račun društva osnivača. Uz to, društvo osnivač upravlja poslovanjem ogranka.\nŠto se odgovornosti za obaveze tiče, društvo osnivač je neograničeno odgovorno za obaveze svog ogranka prema trećim licima koje proisteknu iz poslovanja ogranka. Navedeno je u skladu sa činjenicom da ogranak ne može imati svoju imovinu, već koristi imovinu društva osnivača.\nKako osnovati ogranak?\nOgranak se osniva donošenjem odluke o osnivanju ogranka, od strane skupštine društva osnivača.\nZatim, potrebno je podneti registracionu prijavu za osnivanje ogranka Agenciji za privredne registre Republike Srbije, koja nakon toga donosi rešenje o registraciji ogranka i registruje ga u Registru privrednih društava.\nDruštvo osnivač nije ograničeno u pogledu broja ogranaka koje želi da osnuje u Srbiji. Drugim rečima, može osnovati jedan ili više ogranaka.\nAgencija za privredne registre je nadležna i za registraciju promena registrovanih podataka o ogranku, kao i za registraciju brisanja ogranka.\nKako prepoznati ogranak?\nKao što se razlikovanje između privrednih društava vrši na osnovu njihovih poslovnih imena, da biste ustanovili da li je reč o ogranku, potrebno je da (pažljivo) pogledate poslovno ime. Naime, poslovno ime ogranka je isto kao i poslovno ime društva osnivača, uz naznaku da je reč o ogranku i naznaku adrese ogranka. Ogranak takođe može imati svoj naziv, zajedno sa poslovnim imenom društva osnivača.\nUz to, ogranci se razlikuju na osnovu matičnog broja i poreskog identifikacionog broja koji su jedinstveni za svaki ogranak.\nU skladu sa Zakonom o deviznom poslovanju, ogranci stranih privrednih društava smatraju se rezidentima, te posluju preko svojih rezidentnih bankovnih računa u Srbiji.\nKako bi ogranak mogao da prenese novčana sredstva sa svog rezidentnog bankovnog računa u inostranstvo, neophodno je da prvo podnese sertifikat izdat od strane nadležnog organa koji potvrđuje da ne postoje neizmirene poreske obaveze ogranka po osnovu te transakcije.\nSa druge strane, da bi primio novčana sredstva, ogranak može da dobije pozajmice i bankarske kredite od društva osnivača, pri čemu je rok otplate duži od godinu dana. Kao preduslov za korišćenje tih sredstava, neophodno je da se iznos pozajmice odnosno bankarskog kredita deponuje na bankovni račun ogranka.\nBudući da se Zakon o računovodstvu primenjuje na ogranke stranih privrednih društava, ogranci su dužni da vode knjigovodstvo u skladu sa odredbama ovog zakona. Ogranci stranih privrednih društava moraju da podnose godišnje finansijske izveštaje Agenciji za privredne registre.\nKako Zakon o deviznom poslovanju ogranke stranih privrednih društava tretira kao rezidente, ogranci su dužni da podnose izveštaje Narodnoj Banci Republike Srbije na osnovu Odluke o obavezi izveštavanja u poslovanju sa inostranstvom.\nOgranak može da se bavi uvozom i izvozom robe i usluga, bez ograničenja, u skladu sa Zakonom o spoljnotrgovinskom poslovanju i Zakonom o deviznom poslovanju.\nKonačno, usled primene Zakona o porezu na dodatu vrednost (PDV) na ogranke stranih privrednih društava, ogranci su obavezni da podnesu prijavu za registraciju PDV poreskog obveznika nadležnom poreskom organu ukoliko je njihov promet premašio iznos od 8.000.000,00 RSD (dinara) u prethodnih 12 meseci.\nŠta je predstavništvo strane firme?\nKao i u slučaju ogranka, društvo osnivač odgovara za obaveze prema trećim licima koje nastanu u okviru poslovanja njegovog predstavništva.\nKako se osniva predstavništvo?\nPredstavništvo se osniva na osnovu odluke nadležnog organa društva osnivača.\nPrincip registracije ogranka i predstavništva stranog privrednog društva je veoma sličan. Naime,nakon usvajanja pomenute odluke, neophodno je registrovati predstavništvo kod Agencije za privredne registre putem podnošenja registracione prijave Agenciji, nakon čega Agencija donosi rešenje o registraciji predstavništva i registruje ga u Registru privrednih društava.\nPošto Zakon svodi aktivnosti predstavništva na aktivnosti prethodnog i pripremnog karaktera u ime društva osnivača, predstavništva su u tom smislu ograničena kada je reč o prometu robe i usluga.\nKnjigovodstvo i obaveze izveštavanja\nPredstavništva stranih pravnih lica koja ne obavljaju privrednu delatnost u Srbiji, nisu zakonski obavezani da predaju redovne godišnje finansijske izveštaje Agenciji za privredne registre.\nUz to, predstavništva se u skladu sa odredbama Zakona o deviznom poslovanju smatraju nerezidentima. S tim u vezi, nisu dužna da podnose DI-1 izveštaj Narodnoj Banci Srbije, budući da se Odluka o obavezi izveštavanja u poslovanju sa inostranstvom ne primenjuje na lica i entitete određene kao nerezidenti.\nNerezidentni bankovni račun društva osnivača\nPredstavništva ne mogu da otvore sopstvene bankovne račune u Srbiji. Umesto toga, nerezidentni bankovni račun društva osnivača u Srbiji se koristi za poslovanje predstavništva.\nNerezidentni bankovni računi stranih državljana\nKonačno, ukoliko želite samo da se bavite Vašim poslovanjem bez osnivanja neke od prethodno nabrojanih pravnih entiteta, možete se opredeliti za poslovanje preko Vašeg nerezidentnog računa.\nZakon o deviznom poslovanju pod srpskim rezidentima, kada je reč o fizičkim licima, smatra:\nFizička lica sa prebivalištem u Srbiji,\nStrano fizičko lice koje je pribavilo odobrenje za privremeni boravak u Srbiji i ,eventualno, radnu dozvolu, koje boravi u Srbiji duže od godinu dana.\nSa druge strane, fizička lica koja ne spadaju u ove dve kategorije smatraju se nerezidentima u skladu sa Zakonom o deviznom poslovanju.\nOtvaranje nerezidentnih bankovnih računa\nNerezidenti mogu da otvore svoje lične dinarske i devizne račune u Srbiji.\nKako bi to uradili, moraju da podnesu zahtev za otvaranje bankovnog računa u banci po svom izboru, uz popunjavanje pratećih bankovnih obrazaca. Pri tome, zaključuje se okvirni ugovor o platnim uslugama između banke i korisnika računa (fizičkog lica), koji reguliše uslove za otvaranje, vođenje i zatvaranje bankovnog računa.\nTransakcije ka inostranstvu i iz inostranstva\nEventualne pošteškoće koje mogu nastati prilikom transakcija iz Srbije ka inostranstvu, i u obrnutom smeru, mogu biti otklonjene „preventivno” i „naknadno”.\nNerezidenti koji žele da apliciraju za odobrenje za privremeni boravak u Srbiji obavezni su da otvore svoj bankovni račun/e u Srbiji, na koji bi deponovali novac ili preneli novčana sredstva iz inostranstva. Svrha ovog uslova jeste dokazivanje srpskim državnim organima da je podnosilac zahteva za odobrenje za privremeni boravak finansijski nezavisan da se stara o sebi u periodu za koji podnosi zahtev za privremeni boravak.\nGovoreći o odobrenju za privremeni boravak, vlasništvo nad nepokretnostima u Srbiji predstavlja jedan od pravnih osnova predviđenih u Zakonu o strancima, na osnovu kog strani državljani mogu da apliciraju za odobrenje za privremeni boravak. U skladu sa tim, nerezidenti mogu slobodno da vrše plaćanja u cilju sticanja vlasništva nad nepokretnostima u Srbiji, u skladu sa Zakonom o osnovama svojinskopravnih odnosa.\nSticanje i prenos udela u privrednim društvima\nUz vlasništvo nad nepokretnostima, svojstvo člana privrednog društva registrovanog u Srbiji predstavlja još jedan od puteva ka odobrenju za privremeni boravak u Srbiji. Pored osnivanja novog privrednog društva u Srbiji, strani državljani mogu i da steknu udele u već postojećem privrednom društvu. Shodno tome, Zakon o deviznom poslovanju predviđa da nerezidenti mogu da vrše plaćanja i primaju uplate radi sticanja ili prodaje udela u srpskim privrednim društvima, a što se ne smatra direktnom investicijom.\n Iako je ogranak obavezan da registruje jednu delatnost kao pretežnu, može obavljati sve druge delatnosti, u skladu sa zakonom.\nDirektiva EU o autorskim pravima na jedinstvenom digitalnom tržištu 9 najčešćih zabluda poslodavaca u pogledu zaštite podataka o ličnosti


Minimalac 30.022 dinara, sledi povećanje penzija - eVršac\nMinimalna zarada od naredne godine, po odluci Vlade Srbije, biće povećana sa 155,3 na 172,5 dinara po satu. To je povećanje od 11,1 odsto u odnosu na ovogodišnji minimalac. Oko 350.000 radnika koji su u ovoj godini radili za minimalac od oko 27.000 dinara od naredne godine praktično će u novčaniku imati 3.000 dinara više, saopšteno je na konferenciji za novinare u Vladi.\nOvo je najveće povećanje zarade ikada u Srbiji. Neoporezivi dela zarade povećaće se sa 15.300 na 16.300 dinara i smanjiće se doprinos za PIO fond na teret poslodavaca za 0,5 odsto. Tako ćemo iduće godine rasteretiti i privredu za doprinose u ukupnom iznosu od 13,1 milijardu dinara (111 miliona evra). I prošle godine smo u sličnom iznosu rasteretili privredu, nastavljamo sa praksom da smanjujemo opterećenje na zarade, ovaj put od januara u iznosu od 61 odsto i s time nastavljamo i u narednom periodu, rekao je ministar finansija Siniša Mali posle sednice Socijalno-ekonomskog saveta.\nMinistar finansija je, takođe, najavio povećanje penzija od 1. januara 2020, a podsetio je i da će oko 1. decembra biti isplaćena jednokratna pomoć penzionerima od po 5.000 dinara.


Vučić: Ovo je nezaustavljiva inicijativa ljudi na Balkanu - Izazov\nRadio-televizija Srbije\t 8. juna 2022. 10:40\nNa Ohridu se održava samit regionalne inicijative "Otvoreni Balkan". Uz osnivače Inicijative, lidere Srbije, Albanije i Severne Makedonije, sastancima prisustvuju i predstavnici Crne Gore i Bosne i Hercegovine.\n"Ovo je naša inicijativa, incijativa ljudi sa Balkana, onih koji shvataju da moraju da se povezuju i da moraju sami da rešavaju probleme. Sve što smo radili, i u ekonomiji i sve što je važno za građane, se odražava u odnosima Severne Makedonije, Srbije i Albanije. Gotovo da nemamo bilateralna otvorena pitanja, nemamo nikakavih zahteva ni prema kome, sem da budemo prijatelji i radimo u korist građana", poručio je Vučić.\nIstakao je da je "Otvoreni Balkan" inicijativa koja je nešto nezaustavljivo, dobra ideja, koja će da ima sve više pristalica.\n"Važno je da formiramo radne grupe odmah, ili na sledećem sastanku za koji predlažem da bude u južnoj Srbiji pre velikog samita koji imamo i sajamskih manifestacija krajem leta u Beogradu. Da formiramo radne grupe koje će da brinu kako da prevaziđemo teškoće u snabdevanju namirnicama, energentima, da preživimo zimu. To je u najvećem interesu naše tri zemlje, ali i celog Balkana", podvukao je Vučić.